open-index/open-wikipedia-markdown huggingface dataset:
കുവൈറ്റ് സിറ്റി

പേർഷ്യൻ ഉൾക്കടലിന്റെ തീരത്തുള്ള ജനാധിപത്യ രാജഭരണ രാജ്യമായ കുവൈറ്റിന്റെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് **കുവൈറ്റ് സിറ്റി** (**Kuwait City** (Arabic: **مدينة الكويت**‎‎)) 
കുവൈറ്റിന്റെ രാഷ്ട്രീയവും സാസ്‌കാരികവും സാമ്പത്തികവുമായ കേന്ദ്രം കൂടിയാണ് കുവൈറ്റ് സിറ്റി.
ആഗോള സാമ്പത്തിക വ്യവസ്ഥയുടെ ഒരു പ്രധാന ഘടകമായി പൊതുവിൽ കരുതപ്പെടുന്ന നഗരമാണ് (ഗ്ലോബൽ സിറ്റി, വേൾഡ് സിറ്റി, അൽഫ സിറ്റി, വേൾഡ് സെന്റർ) കുവൈറ്റ് സിറ്റി
കുവൈറ്റ് ഇന്റർനാഷണൽ എയർപോർട്ട്, ഷുവൈക് പോർട്ട് ( മിന അൽ ഷുവൈക്), മിന അൽ അഹമദി (അഹമദി തുറമുഖം) എന്നിവയാണ് കുവൈറ്റ് സിറ്റിയുടെ വ്യാപാര, ഗതാഗത ആവശ്യങ്ങൾക്ക് ഉതകുന്നവ.
## ചരിത്രം
### ആദ്യകാല ചരിത്രം
കുവൈറ്റിലെ ഒരു പട്ടണമായിരുന്ന ഇതിനെ ആധുനിക കുവൈറ്റ് സിറ്റിയായി സ്ഥാപിച്ചത് 1613ലാണ്.
ഇന്നത്തെ സൗദി അറേബ്യയുടെ ഭാഗമായ റിയാദ്, അൽ ഖസീം, ഹായിൽ എന്നീ പ്രദേശങ്ങൾ അടങ്ങിയ പഴയ നജ്ദിലുണ്ടായിരുന്ന അറബ് വംശമായ ബനീ ഉത്ബ ഗോത്രമായിരുന്നു 1716ൽ കുവൈറ്റ് സിറ്റിയിൽ വസിച്ചിരുന്നത്. ബനീ ഉത്ബ ഗോത്രക്കാർ ഇവിടെ വരുന്ന കാലത്ത് ഏതാനും മത്സ്യത്തൊഴിലാളികൾ മാത്രം വസിക്കുന്ന പ്രദേശമായിരുന്നു. പ്രധാനമായും മത്സ്യ ബന്ധന ഗ്രാമമായാണ് ഇവിടം പ്രവർത്തിച്ചിരുന്നത്.
പതിനെറ്റാം നൂറ്റാണ്ടിൽ കുവൈറ്റ് ഏറെ അഭിവൃദ്ധി പ്രാപിച്ചു. അതിവേഗം പ്രമുഖ വാണിജ്യ കേന്ദ്രമായി മാറി. ഇന്ത്യ, മസ്‌ക്കറ്റ്, ബാഗ്ദാദ്, അറേബ്യ എന്നീ രാജ്യങ്ങളുമായി ചരക്ക് നീക്കത്തിനുള്ള പ്രധാന കേന്ദ്രമായി കുവൈറ്റ് മാറി.
1700കളുടെ മധ്യത്തോടെ, പേർഷ്യൻ ഗൾഫിൽ നിന്ന് സിറിയയിലെ അലെപ്പോയിലേക്കുള്ള ഏറ്റവും വലിയ വാണിജ്യ റൂട്ടായി കുവൈറ്റ് മാറുകയുണ്ടായി.
1775-1779 ൽ പേർഷ്യൻ സൈന്യം ബസറ വളഞ്ഞപ്പോൾ, ഇറാഖി വ്യാപാരികൾ കുവൈറ്റിൽ അഭയം തേടി, ഇത് കുവൈറ്റിൽ ബോട്ട് നിർമ്മാണത്തിനും വ്യാപാര പ്രവർത്തനങ്ങൾ വ്യാപിക്കാനും ഇടയാക്കി..
അതിന്റെ ഫലമായി, കുവൈറ്റിന്റെ സമുദ്രം വഴിയുള്ള വാണിജ്യം അഭിവൃദ്ധി പ്രാപിച്ചു. 1775നും 1779നും ഇടയിൽ ബാഗ്ദാദ്, അലെപ്പോ, പുരാതന ഗ്രീക്ക് നഗരമായ സ്മിർന, കോൺസ്റ്റാന്റിനോപ്പിൾ വഴിയുള്ള ഇന്ത്യൻ കച്ചവട യാത്രാ റൂട്ട് കുവൈറ്റിലേക്ക് തിരിച്ചുവിട്ടു.
1792ൽ ഈസ്റ്റ് ഇന്ത്യാ കമ്പനിയും കുവൈറ്റിലേക്ക് തിരിഞ്ഞു. കുവൈറ്റ്, ഇന്ത്യ, ആഫ്രിക്കയുടെ കിഴക്കൻ തീര കടൽ റൂട്ടുകൾ ഈസ്റ്റ് ഇന്ത്യ കമ്പനി സുരക്ഷിതമാക്കി. 1779ൽ പേർഷ്യക്കാർ ബസറയിൽ പിൻവലിഞ്ഞതിന് ശേഷം, കുവൈറ്റ് ബസറയിൽ നിന്നുള്ള വ്യാപാരം വീണ്ടും ആകർഷിക്കാൻ തുടങ്ങി.
പേർഷ്യൻ ഗൾഫ് മേഖലയിലെ ബോട്ട് നിർമ്മാണത്തിന്റെ കേന്ദ്രമായിരുന്നു കുവൈറ്റ്. പതിനെട്ടാം നൂറ്റാണ്ടിന്റെ അവസാനത്തിലും പത്തൊമ്പതാം നൂറ്റാണ്ടിലും കുവൈറ്റിൽ നിർമ്മിച്ച കപ്പൽ നിർമ്മാണത്തിനുള്ള ഉപകരണങ്ങൾ ഇന്ത്യ, കിഴക്കൻ ആഫ്രിക്ക, ചെങ്കടൽ എന്നിവയിലൂടെയള്ള വ്യാപാര ആവശ്യങ്ങൾക്കായി കൊണ്ടുപോയി.

കുവൈറ്റ് കപ്പൽ ഉപകരണങ്ങൾ ഇന്ത്യൻ മഹാ സമുദ്രത്തിൽ  മുഴുവൻ ഏറെ പ്രസിദ്ധമായിരുന്നു.
പതിനെട്ടാം നൂറ്റാണ്ടിന്റെ രണ്ടാം മധ്യത്തിലുണ്ടായ പ്രാദേശിക ഭൂരാഷ്ട്രതന്ത്രം കലഹങ്ങൾ കുവൈറ്റിന്റെ സാമ്പതതിക ഉന്നമനം വർദ്ധിപ്പിച്ചു. 
പതിനെട്ടാം നൂറ്റാണ്ടിന്റെ അവസാനത്തിൽ ഉണ്ടായ ബസറയിലെ അസ്ഥിരത കുവൈറ്റിനെ അഭിവൃദ്ധിപ്പെടുത്തി.  പതിനെട്ടാം നൂറ്റാണ്ടിന്റെ അവസാനത്തിൽ ഓട്ടോമൻ സർക്കാരിന്റെ പീഡനത്തിൽ നിന്ന് രക്ഷപ്പെട്ട ബസറയിലെ വ്യാപാരികൾ ഭാഗീകമായെങ്കിലും കുവൈറ്റിൽ തന്നെ പ്രവർത്തിച്ചു. പേർഷ്യൻ ഗൾഫിലെ മികച്ച നാവികരെന്ന ഒരു മതിപ്പ് കുവൈറ്റ് നേടിയെടുത്തിരുന്നു.
കുവൈറ്റിന്റെ ഏഴാമത്തെ ഭരണാധികാരിയായിരുന്ന മുബാറക് അൽ സബാഹിന്റെ കാലഘട്ടത്തിൽ കുവൈറ്റിനെ 'ഗൾഫിലെ മാർസില്ലെസ്'( "Marseilles of the Gulf") എന്ന പേരിൽ വിളിക്കാൻ  തുടങ്ങിയിരുന്നു.  രാജ്യത്തിന്റെ സാമ്പത്തിക ഭദ്രത വിവിധ തരം ആളുകളെ രാജ്യത്തേക്ക് ആകർഷിക്കാൻ തുടങ്ങിയതായിരുന്നു ഇതിന് കാരണം.

## അവലംബം

വർഗ്ഗം:കുവൈറ്റ്‌
വെള്ളരിക്കുണ്ട് താലൂക്ക്

ലഘുചിത്രം|വലത്ത്‌|വെള്ളരിക്കുണ്ട് താലൂക്ക്
2014-ൽ കാസർഗോഡ് ജില്ലയിൽ രൂപീകൃതമായ താലൂക്കാണ് **വെള്ളരിക്കുണ്ട് താലൂക്ക്**.  അന്നത്തെ മുഖ്യമന്ത്രിയായിരുന്ന ഉമ്മൻ ചാണ്ടിയായിരുന്നു താലൂക്കിന്റെ  ഉദ്ഘാടനം നടത്തിയത്. ഹോസ്ദുർഗ് താലൂക്കിൽ പെട്ടിരുന്ന കള്ളാർ , പനത്തടി, കോടോം ബേളൂർ , ബളാൽ , കിനാനൂർ കരിന്തളം, വെസ്റ്റ്‌ എളേരി, ഈസ്റ്റ്‌ എളേരി എന്നീ ഗ്രമപഞ്ചായത്തുകളെ ഉൾപ്പെടുത്തിയാണ് വെള്ളരിക്കുണ്ട് തന്നെ ആസ്ഥാനമാക്കി ഇത് രൂപീകരിക്കപ്പെട്ടത്.

## താലൂക്കിലെ ബ്ലോക്കുകൾ
ലഘുചിത്രം|വലത്ത്‌|വെള്ളരിക്കുണ്ട് താലൂക്ക് - ഒരു വശം
### കാഞ്ഞങ്ങാട് ബ്ലോക്ക്
പനത്തടി, കള്ളാർ, ബളാൽ, കോടോം - ബേളൂർ, കിനാനൂർ - കരിന്തളം എന്നുള്ള കാഞ്ഞങ്ങാട് ബ്ലോക്കിലെ ആറു പഞ്ചായത്തുകൾ വെള്ളരിക്കുണ്ട് താലൂക്കിൽ പെടുന്നു.
### തൃക്കരിപ്പൂർ ബ്ലോക്ക്
വെസ്റ്റ് എളേരി, ഈസ്റ്റ് എളേരി എന്നുള്ള തൃക്കരിപ്പൂർ ബ്ലോക്കിലെ രണ്ടു പഞ്ചായത്തുകളും വെള്ളരിക്കുണ്ട് താലൂക്കിൽ പെടുന്നുണ്ട്.

## അവലംബങ്ങൾ

വർഗ്ഗം:കാസർഗോഡ് ജില്ലയിലെ താലൂക്കുകൾ
സർഖ

**സർഖ** (Arabic: الزرقاء‎‎) തലസ്ഥാനമായ അമ്മാൻ പട്ടണത്തിൻറെ വടക്കു പടിഞ്ഞാറേ ദിക്കിൽ സ്ഥിതി ചെയ്യുന്ന ജോർദ്ദാനിലെ ഒരു പട്ടണമാണ്. ഈ പട്ടണം സർഖ ഗവർണറേറ്റിൻറെ തലസ്ഥാനം കൂടിയാണ്. സർഖ എന്ന പേരിൻറെ അർത്ഥം "ദ ബ്ലൂ വൺ" എന്നാണ്.
കുല കാങ്‍ഗ്രി

ഭൂട്ടാനിലെ ഏറ്റവും ഉയരമുള്ള പർവ്വതമാണ് **കുല കാങ്ഗ്രി**. വടക്കൻ ഭൂട്ടാനിലെ ഒരു വിദൂര മേഖലയിൽ, ചൈനയുടെ അതിർത്തിയിലായി ഇതു സ്ഥിതി ചെയ്യുന്നു. സമീപകാലത്ത് ചൈന അവകാശപ്പെടുന്നത് ഈ പർവ്വതം പൂർണ്ണമായും ചൈനയുടെ കൈവശമുള്ള ടിബറ്റിനുള്ളിലാണെന്നാണ്. ചൈനീസ് അധികൃതരുടെ ഈ അവകാശവാദത്തിന് ജപ്പാൻ അധികൃതരുടെ പിന്തുണ നേടാനായിട്ടുണ്ട്. ചൈനീസ്‍ അധികൃതരുടെ ഒരു പരിശോധനയിൽ പർവ്വതത്തിന് 7570 മീറ്റർ ഉയരമുണ്ടെന്ന് കണക്കാക്കിയിരിക്കുന്നു. പരമ്പരാഗതമായി ഈ പർവ്വതത്തിന് കണക്കാക്കിയിരുന്ന 7541 മീറ്റർ ഉയരമെന്ന കണക്കിന് കടകവിരുദ്ധമാണ് ഇത്. ഭൂട്ടാനും ചൈനയുമായി അതിർത്തി സംബന്ധമായ യാതൊരു ഉടമ്പടികളും ഈ മേഖലയെ സംബന്ധിച്ച് ഒപ്പുവയ്ക്കപ്പെട്ടിട്ടില്ല. ഈ പർവ്വതം ടിബറ്റുകാരുടെയും ബുദ്ധമതക്കാരുടെയും പുണ്യസ്ഥലമായി കണക്കാക്കപ്പെടുന്നു. 6,000 മുതൽ 7,000 മീറ്റർ വരെ ഉയരങ്ങളിലുള്ള അനേകം പർവ്വതങ്ങൾ കുല കാങ്‍ഗ്രിയെ വലയം ചെയ്തു നിലകൊള്ളുന്നു. ഇവയൊന്നും പർവ്വതാരോഹകർക്കു് ഇതുവരെ കീഴ്പ്പെടുത്തുവാൻ കഴിയാത്തവയാണ്.

## അവലംബം

വർഗ്ഗം:ഭൂട്ടാനിലെ പർവ്വതങ്ങൾ
എരുമക്കുളം

കാസർഗോഡ് ജില്ലയിലെ കോടോം ബേളൂർ ഗ്രാമപഞ്ചായത്തിൽ ഉൾപ്പെട്ട ചെറിയ ഒരു പ്രദേശമാണ് **എരുമക്കുളം**. ഒടയഞ്ചാലിനും കോടോത്തിനും ഇടയിലായി സ്ഥിതി ചെയ്യുന്നു. നിറയെ പാറ നിറഞ്ഞ  സ്ഥലങ്ങളും അവയ്ക്കിടയിൽ കൃഷിക്ക് അനുയോജ്യമായ മണ്ണും ആണ് ഭൂപ്രകൃതി. ധാരാളമായി ജലം ലഭിക്കുന്ന ഈ പ്രദേശത്തെ ജനങ്ങൾ പ്രധാനമായും കൃഷിയെ ആശ്രയിക്കുന്നു. തെങ്ങ്, കവുങ്ങ്, കുരുമുളക്, കശുവണ്ടി തുടങ്ങിയ നാണ്യവിളകളോടൊപ്പം വാഴ, നെല്ല് തുടങ്ങിയവയും കൃഷി ചെയ്യപ്പെടുന്നു.

## ആൾക്കാർ
ഹിന്ദു, ക്രിസ്ത്യൻ മത വിഭാഗങ്ങളിൽ ഉൾപ്പെടുന്ന വളരെ കുറച്ചു കുടുംബങ്ങളാണ് പരമ്പരാഗതമായി ഈ പ്രദേശത്തു അധിവസിക്കുന്നത്. ഇതിൽ കൂടുതലായി ഉള്ളവർ കുശവ, തീയ്യർ, മണിയാണി, വാണിയ, ശാലിയ, മാവില ജാതികളിൽ ഉൾപ്പെടുന്ന ആളുകളാണ്. നാമമാത്രമായി ക്രിസ്ത്യാനികളും ഉണ്ട് ഇവിടെ.

## പേരിനു പിന്നിൽ
ഈ സ്ഥലത്തിനു എരുമക്കുളം എന്ന് പേര് വന്നിരിക്കുന്നത്, ഈ പ്രദേശത്തിന്റെ ഹൃദയ ഭാഗത്തായി സ്ഥിതിചെയ്യുന്ന വലിയൊരു കുളത്തിൽ നിന്നാണ്. പണ്ട് ഇതൊരു കുളമായി രൂപപ്പെടുന്നതിനു മുമ്പ് ധാരാളമായി എരുമകൾ വേനലിൽ നിന്ന് ആശ്വാസത്തിനായി ഈ വെള്ളക്കെട്ടിനെ ഉപയോഗിച്ചതാണ് ഈ പേരിനു പിന്നിലെ കഥ. 

കുളത്തിനു സമീപത്തായി കുത്തനെയുള്ള പാറക്കെട്ടുകൾക്കു മേലെ വൃത്താകൃതിയിൽ പോത്തനടുക്കം കാവ് സ്ഥിതിചെയ്യുന്നു. എല്ലാ വർഷവും തുലാമാസം സംക്രമത്തിനു ഇവിടെ ഗുളികൻ, ചാമുണ്ഡി തെയ്യക്കോലങ്ങൾ കെട്ടിയാടുന്നു. കോപ്പാളൻ വിഭാഗത്തിൽ പെടുന്ന ആളുകളാണ് കോലധാരികൾ. ഇവിടെ നിന്നും പെരിയ വഴിയും ഒടയാഞ്ചാൽ വഴിയും  കാഞ്ഞങ്ങാട് ഭാഗത്തേക്കും  കുണ്ടംകുഴി - പൊയിനാച്ചി വഴി കാസർഗോഡേക്കും ബസ്‌ യാത്രാ സൗകര്യമുണ്ട്. കൂടുതലായി ചൂട് അനുഭവപ്പെടാത്ത മേഖലയാണിത്.  പൊതുവേ വികസനം നാമമാത്രമായ  ഗ്രാമങ്ങളിൽ ഒന്നാണ് ഇത്. വിദ്യാഭ്യാസത്തിനായി ഇവിടത്തുകാർ പ്രധാനമായും ആശ്രയിക്കുന്നത് കോടോത്ത് ഗവ. ഹയ്യർസെക്കന്ററി സ്കൂളിനെ ആണ്. സാമ്പത്തികപരമായി പൊതുവേ  പിന്നോക്കം നിൽക്കുന്നവരാന് ഇവിടത്തുകാർ.
## വിദ്യാഭ്യാസ സ്ഥാപനങ്ങൾ
*ഗവണ്മെന്റ് ഹയ്യർസെക്കന്ററി സ്കൂൾ, കോടോം
*ഹോളി ഫാമിലി ഹൈസ്‌കൂൾ, രാജപുരം
*സെന്റ് പയസ് ടെൻ‌ത് കോളേജ്, രാജപുരം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഗവൺമെൻറ് ITI എരുമക്കുളം
കെലാനി നദി

**കെലാനി നദി**, (സിംഹളം: **කැළණි ගඟ**) ശ്രീലങ്കയിലെ ഒരു പ്രധാന നദിയാണ്. ഈ നദിയ്ക്ക് 145 കിലോമീറ്റർ (90 മൈൽ) നീളമാണുള്ളത്. ശ്രീലങ്കയിലെ നദികളിൽ നീളമനുസരിച്ച്, നാലാം സ്ഥാനമാണ് ഈ നദിയ്ക്കുള്ളത്. ഈ നദി ശ്രീപാദ മലനിരകളിൽനിന്നുത്ഭവിച്ച്, നുവാര എലിയ, രത്നപുര, കെഗല്ലെ, ഗംപാഹ, കൊളംബോ എന്നീ ജില്ലകളിലൂടെ  ഒഴുകി കൊളംബോയ്ക്കു സമീപമുള്ള സമുദ്രത്തിൽ പതിക്കുന്നു.

കെലാനി നദിയ്ക്ക് "കെഹെൽഗാമു ഒയ", "മസ്കെലി ഒയ" എന്നിങ്ങനെ  രണ്ട് പോഷകനദികൾ കൂടിയുണ്ട്. ശ്രീലങ്കയിലെ ജലവൈദ്യുതിയുടെ ഭൂരിഭാഗവും ഈ നദികളിലെ അണക്കെട്ടിൽ നിന്നാണ് ഉൽപ്പാദിപ്പിക്കുന്നത്. ജലസേചനത്തിനും വൈദ്യുതി ഉൽപ്പാദിപ്പിക്കുന്നതിനുമായി ഈ നദിയിൽ അനേകം ചെറുതും വലുതുമായ അണക്കെട്ടുകൾ നിർമ്മിച്ചിട്ടുണ്ട്.  "കെഹെൽഗാമു ഒയെ" നദിയിൽ "കാസിൽറെയ്ഗ് റിസർവോയർ", "നോർട്ടൻ റിസർവ്വോയർ" എന്നിങ്ങലെ രണ്ട് അണക്കെട്ടുകളാണുള്ളത്. അതുപോലെ "മസ്കെലിയ റസർവ്വോയർ", "കന്യോൻ റിസർവ്വോയർ", "ലക്സാപാനാ റിസർവ്വോയർ" എന്നിവയാണ് മസ്കെലി ഒയ നദിയിൽ പണികഴിപ്പിച്ചിരിക്കുന്ന മറ്റ് അണക്കെട്ടുകൾ. നദി ഒഴുകി താഴ്വശത്തേയ്ക്കു എത്തുമ്പോൾ ഏതാനു മറ്റു ചില പോഷകനദികൾ കൂടി കെലാനി നദിയിലേയ്ക്കു ചേരുന്നു. ഇവയിൽ പ്രധാനപ്പെട്ടവ യതിയന്തോട്ടയിലെ  'വി ഒയ', റുവാൻവെല്ലയിലെ 'ഗുരുഗോഡ ഒയ', അവിസ്സവില്ലെയിലെ 'സീതാവക്കാ ഗംഗ' എന്നിവയാണ്.

## കെലാനി നദിയ്ക്കു കുറുകെയുള്ള പാലങ്ങൾ
താഴെക്കാണുന്ന പട്ടിക കെലാനി നദിയ്ക്കു കുറുകെയുള്ള പ്രധാന പാലങ്ങളാണ്.

## അവലംബം

വർഗ്ഗം:ശ്രീലങ്കയിലെ നദികൾ
ചട്ടി ചുറ്റികത്തലയൻ സ്രാവ്

കടൽ വാസിയായ ഒരു മൽസ്യമാണ് **ചട്ടി ചുറ്റികത്തലയൻ സ്രാവ് ** അഥവാ **Smooth Hammerhead (Round-headed Hammerhead ). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ.  ഒരു പ്രസവത്തിൽ 20 മുതൽ 50 കുട്ടികൾ വരെ ഉണ്ടാകുന്നു . 10 മുതൽ 11 മാസം വരെ ആണ് ഗർഭ കാലം .  ജനന സമയത്തു കുഞ്ഞു ചട്ടി ചുറ്റികത്തലയൻ സ്രാവുകൾക്ക് 50–61 വരെ നീളം കാണും.

## കുടുംബം
Sphyrnidae കുടുംബത്തിൽ പെട്ട സ്രാവാണ് ഇവ. പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ് .

## അവലംബം

## പുറത്തേക്കുള്ള കണ്ണികൾ

* ''Sphyrna zygaena'' at Shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
പുലി അലാം

**പുലി അലാം** (പേർഷ്യൻ/പഷ്തോ: پل علم) അഫ്ഘാനിസ്ഥാനിലെ ഒരു പട്ടണവും ലൊഗാർ പ്രോവിൻസിൻറെ തലസ്ഥാനവും പുലി അലാം ജില്ലയുടെ തലസ്ഥാനവുമാണ്. ഈ പട്ടണത്തിലെ ആകെ ജനസംഖ്യ ഏകദേശം 22,914 (in 2015).  ആണ്. പ്രോവിൻസിൽ ആകെ നാലു ജില്ലകളുണ്ട്. പട്ടണത്തിലെ ആകെ പാർപ്പിടങ്ങൾ ഏകദേശം 2,546  ആണ്. താലിബാൻ സർക്കാരിൻറെ പതനത്തിനു ശേഷം ഈ പട്ടണത്തിൽ കാര്യമായ പുനരുദ്ധാരണ പ്രവർത്തനങ്ങള‍ നടന്നിരുന്നു. 

## കാലാവസ്ഥ
ഈ പ്രദേശത്ത് പൊതുവേ തണുത്ത കാലാവസ്ഥയാണ് അനുഭവപ്പെടാറുള്ളത്.  വേനൽക്കാലം ചൂടുള്ളതും വരണ്ടതുമാണ്. ശിശിരത്തിൽ തണുപ്പും മഞ്ഞും അനുഭവപ്പെടുന്നു. പുലി അലാമിലെ ശരാശരി താപനില 11.0 °C ഉം വാർഷിക പാതം 291 മില്ലീമീറ്റർ ആണ്. ജൂലൈമാസത്തിലാണ് 24.7 °C എന്ന കൂടിയ അളവിലുള്ള താപനില അനുഭവപ്പെടാറുള്ളത്. ജനുവരി -6.8 °C എന്ന നിലയിലാണ് ഏറ്റവും കൂടിയ തണുപ്പ് അനുഭവപ്പെടാറുള്ളത്.

## പുറത്തേയ്ക്കുള്ള കണ്ണികൾ

വർഗ്ഗം:അഫ്ഗാനിസ്താനിലെ നഗരങ്ങൾ
ഫറാഹ്

**ഫറാഹ്** (പഷ്തോ/ദാരി പേർഷ്യൻ: فراه) പടിഞ്ഞാറൻ അഫ്ഘാനിസ്ഥാനിലെ ഒരു പട്ടണവും ഫറാ പ്രോവിൻസിൻറെ തലസ്ഥാനവുമാണ്. ഈ അഫ്ഘാൻ പട്ടണത്തിലെ ആകെയുള്ള ജനസംഖ്യ 540000, ആണ്. ജനസംഖ്യയില് ഏറിയകൂറും പഷ്‍തൂണ് ഗോത്ര വർഗ്ഗക്കാരാണ്. ജനസംഖ്യയനുസരിച്ച് അഫ്ഘാനിസ്ഥാനിലെ പതിനാറാമത്തെ വലിയ പട്ടണമാണ്. ഫറാഹ്. ഫറാഹ് വിമാനത്താവളം ഈ മേഖലയിലാണ് സ്ഥിതി ചെയ്യുന്നത്. പടിഞ്ഞാറൻ അഫ്ഘാനിസ്ഥാനിലെ ഈ പട്ടണം ഹെറാത്തിനും ഇറാനും വളരെ അടുത്താണ് സ്ഥിതി ചെയ്യുന്നത്.

## കാലാവസ്ഥ
ഫറാഹ് പട്ടണത്തിൽ വേനൽക്കാലം ചൂടുള്ളതും ശിശിരകാലം തണുപ്പുള്ളതുമാണ്. വർഷപാതം വളരെ കുറഞ്ഞ തോതിലും ശിശിരത്തിലുമാണ് സംഭവിക്കാറുള്ളത്.




വർഗ്ഗം:അഫ്ഗാനിസ്താനിലെ നഗരങ്ങൾ
ക്യലെസ്കുസ്സ്

റഷ്യയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **ക്യലെസ്കുസ്സ്** (Ky-les-kuss). മധ്യ  ജുറാസ്സിക് കാലത്തു ആണ് ഇവ ജീവിച്ചിരുന്നത് . 

## കുടുംബം
ഒരു തെറാപ്പോഡ വിഭാഗം ദിനോസറാണ്. റിറാനോസോറിഡ്‌ കുടുംബത്തിൽ വലിപ്പം കുറഞ്ഞവർ ആയിരുന്നു ഇവ .

## അവലംബം

## പുറത്തേക്കുള്ള കണ്ണികൾ
http://www.prehistoric-wildlife.com/species/k/kileskus.html 

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
തലോഖാൻ

വടക്കുകിഴക്കൻ അഫ്ഘാനിസ്ഥാനിലെ ഒരു പട്ടണവും തഖാർ പ്രോവിൻസിൻറെ തലസ്ഥാനവുമാണ് **തലോഖാൻ** (പേർഷ്യൻ/പഷ്‍തോ: طالقان). ഈ പട്ടണം തലുഖാൻ ജില്ലയിലാണ് സ്ഥിതി ചെയ്യുന്നത്. പട്ടണത്തിലെ ജനസംഖ്യ 2006-ലെ കണക്കുകളനുസരിച്ച് 196,400 ആണ്. മാർക്കോ പോളോ ഈ പട്ടണത്തെക്കുറിച്ച് 1275 CE യിൽ എഴുതിയിട്ടുണ്ട്. 1603 കാലഘട്ടത്തിൽ തലോഖാൻ, മറ്റൊരു യൂറോപ്യൻ സഞ്ചാരിയായ ബെൻറോ ഡി ഗോയിസ്, തൻറെ  ഒട്ടകവ്യൂഹവുമായി കാബൂളിൽ നിന്ന് യർക്കണ്ടിലേയ്ക്കുള്ള യാത്രയിൽ സന്ദർശിച്ചതായി രേഖപ്പെടുത്തിയിരിക്കുന്നു. 

## അവലംബം

വർഗ്ഗം:അഫ്ഗാനിസ്താനിലെ നഗരങ്ങൾ
വുഹു

കിഴക്കൻ ചൈനയിലെ ഒരു പ്രധാന നഗരമാണ് വുഹു. കിഴക്കൻ ചൈനയിലെ അൻഹുയ് പ്രവിശ്യയിലെ പ്രധാന പട്ടണങ്ങളിൽ ഒന്നാണിത്.. യാംഗ്‌സ്റ്റേ നദിയുടെ കരയിലാണ് ഈ നഗരം സ്ഥിതി ചെയ്യുന്നത്.  ക്സുവാഞ്ചെങ്, ഹെഫ്ഫെ , ടൊങ്ലിങ്, ചിഷൗ എന്നീ നഗരങ്ങളുമായി വുഹു നഗരം അതിർത്തി പങ്കിടുന്നു. 2010ലെ ചൈനീസ് ജനസംഖ്യാ കണക്കുകൾ പ്രകാരം 35 ലക്ഷത്തോളം ആളുകളാണ് വുഹു മെട്രോ പ്രദേശത്ത് താമസിക്കുന്നത്.
## ചരിത്രം
ബി.സി.770ൽ സ്ഥാപിതമായതാണ് വുഹു നഗരം എന്ന് വിശ്വസിക്കപ്പെടുന്നു. മിങ് രാജവംശത്തിനു കീഴിലായിരുന്ന വുഹു നഗരത്തിന്റെ അന്നത്തെ പേർ *ജിയുസി* എന്നായിരുന്നു. ആ കാലഘട്ടത്തിൽ കിഴക്കൻ ചൈനയിലെ ഒരു പ്രധാന വാണിജ്യകേന്ദ്രവും പുഴയോര തുറമുഖവുമായിരുന്നു വുഹു. 1644ൽ  മിങ് വംശത്തിലെ അവസാന രാജാവായ ഹോങ്ങുവാങ് ചക്രവർത്തിയെ ക്വിങ് രാജവംശത്തിലെ രാജാവ് വുഹുവിൽ വെച്ച് യുദ്ധത്തിൽ പരാജയപ്പെടുത്തി. ക്വിങ് വശത്തിന്റെ ഭരണകാലത്ത് വുഹുവിന്റെ കച്ചവടപരമായ പ്രാധാന്യം വീണ്ടും ഉയർന്നു. ഈ മേഖലയിലെ ആദ്യ ക്രിസ്തീയ ദേവാലയമായ സെന്റ് ജോസഫ്സ് കത്തീഡ്രൽ 1876 ലാണ് സ്ഥാപിതമായത്. 1937 ലെ രണ്ടാം ചൈന- ജപ്പാൻ യുദ്ധത്തിൽ ജപ്പാൻ സൈന്യം വുഹു കൈയ്യേറിയിരുന്നു.ജപ്പാന്റെ ഈ കയ്യേറ്റത്തിനു ശേഷമുണ്ടായ നാഞ്ജിങ് യുദ്ധത്തിലും തുടർന്നു നടന്ന കൂട്ടക്കൊലയിലും , ഇവിടെ മൂന്ന് ലക്ഷത്തോളം പേർ കൊല്ലപ്പെട്ടതായി കണക്കാക്കപ്പെടുന്നു. പ്രശസ്ത ചൈനീസ് കവിയായ ലീ ബായ് തന്റെ അവസാന നാളുകളിൽ താമസിച്ചിരുനത് വുഹുവിൽ ആയിരുന്നു.

രണ്ടാം ലോകമഹായുദ്ധത്തിനു ശേഷം വുഹുവിലെ വാണിജ്യ ഉല്പാദനത്തിന്റെ തോത് ക്രമാതീതമായി വർദ്ധിച്ചു. കപ്പൽ നിർമ്മാണശാലകളും പേപ്പർ മില്ലുകളും വുഹു നഗരത്തിന്റെ മുഖഛായ മാറ്റിമറിച്ചു. ഇന്ന് സമീപ നഗരങ്ങളായ മാൻഷാനും ടോങ്ലിങിനുമൊപ്പം അൻഹുയ് പ്രവിശ്യയിലെ ഒരു പ്രധാന വ്യാവസായിക കേന്ദ്രമായി  വുഹു മാറിക്കഴിഞ്ഞു.

## ഭൂമിശാസ്ത്രം
സമുദ്രനിരപ്പിൽ നിന്നും 19 മീറ്റർ മാത്രം ഉയരത്തിലാണ് വുഹു നഗരം സ്ഥിതി ചെയ്യുന്നത്. യങ്റ്റ്സീ നദിയുടെ കരയിലെ സമതലത്തിൽ സ്ഥിതി ചെയ്യുന്ന വുഹു നഗരം ഇവിടുത്തെ മൽസ്യകൃഷിക്ക് പ്രശസ്തമാണ്. മിറർ തടാകം, യാങ്റ്റ്സി നദിയുടെ കരയിലുള്ള പാർക്ക്, ശ്ഷേ മലനിരകൾ എന്നിവയാണ് വുഹു നഗരത്തിനു സമീപത്തായി നിലകൊള്ളുന്ന പ്രധാന ടൂറിസ്റ്റ് കേന്ദ്രങ്ങൾ.
## സമ്പദ്ഘടന
തെക്കുകിഴക്കൻ ചൈനയിലെ പ്രധാന വാണിജ്യകേന്ദ്രങ്ങളിലൊന്നാണിന്ന് വുഹു. 2011ലെ കണക്കുകൾ പ്രകാരം വുഹുവിലെ ആഭ്യന്തര ഉത്പാദനം 165.8 ബില്യൺ റെനിൻബിയിലെത്തി. മുൻ വർഷത്തെ അപേക്ഷിച്ച് 16 % വർദ്ധനവാണ് ഈ കാലയളവിൽ ആഭ്യന്തര ഉല്പാദനത്തിൽ സംഭവിച്ചത്. രാജ്യത്തെ ഏറ്റവും വലിയ ഉൾനാടൻ തുരമുഖങ്ങളിലൊന്നാണ് വുഹു തുറമുഖം.

## ഗതാഗതം
അനുയി പ്രവിശ്യയിലെ പ്രധാന നഗരങ്ങളുമായെല്ലാം റോഡ്, റെയിൽ മാർഗ്ഗം വുഹു ബന്ധപ്പെട്ടുകിടക്കുന്നു. യാങ്റ്റ്സി നദിക്ക് കുറുകെയായി ഇവിടെ ഒരു പാലം ഉണ്ട്. ചൈനീസ് കരസേനയുടെ കീഴിലുള്ള ഒരു എയർബേസും വുഹുവിൽ ഉണ്ട്.
## സ്ഥിതിവിവരക്കണക്കുകൾ
2011 സെൻസസ് പ്രകാരം 35 ലക്ഷത്തോളം ആളുകളാണ് ഈ നഗരത്തിൽ താമസിക്കുന്നത്. ഇതിൽ 14 ലക്ഷം പേർ പൂർണമായും നഗരത്തിലും ബാക്കിയുള്ളവർ നഗരത്തോട് ചേർന്നുകിടക്കുന്ന മുൻസിപ്പൽ കൗൺസിലിന്റെ ഭാഗമായ പ്രാന്തപ്രദേശങ്ങളിലുമാണ് താമസിക്കുന്നത്. ഹാൻ ചൈനീസ് വംശജർ കൂടുതലായുള്ള ഇവിടെ ഇസ്ലാം വിശ്വാസികളായ ഹുയി വംശജരാണ് ന്യൂനപക്ഷം. മാൻഡാരിൻ, വൂ എന്നിവയാണ് ഇവിടുത്തെ പ്രധാന സംസാരഭാഷ.  

## സഹോദരനഗരങ്ങൾ
താഴെപ്പറയുന്ന നഗരങ്ങളുമായി വുഹു നഗരസഭ കൗൺസിൽ ബന്ധം സ്ഥാപിക്കുന്നു.
*  കൊച്ചി,  ജപ്പാൻ
*  പാവിയ, ഇറ്റലി
*  ടൊറോൺ ഡി ആർഡോസ്, സ്പെയ്ൻ
*  വെസ്റ്റ് കൊവിന, കാലിഫോർണിയ, യു.എസ്.എ

## അവലംബം

## പുറത്തേക്കുള്ള കണ്ണികൾ
*ചൈനീസ് ഗവണ്മെന്റ് വെബ്സൈറ്റിൽ നിന്നും -വുഹു   
*Wuhu.Me - English Community of City Wuhu, Anhui. China

വർഗ്ഗം:ചൈനയിലെ നഗരങ്ങൾ
കോടിബയൽ

**കോടിബയൽ** കാസർഗോഡ് ജില്ലയിലെ ഉപ്പളയ്ക്ക് സമീപമുള്ള ഒരു പ്രദേശമാണ്. 1962-ൽ രൂപീകൃതമായ മംഗൽപാടി ഗ്രാമപഞ്ചായത്തിലാണ് ഈ ഗ്രാമം സ്ഥിതി ചെയ്യുന്നത്. കാസർഗോഡ് താലൂക്കിൽ മഞ്ചേശ്വരം ബ്ളോക്കിൽ ഇത് ഉൾപ്പെടുന്നു.

## ഭാഷ
സപ്തഭാഷാ സംഗമ ഭൂമിയാണ് ഈ പ്രദേശം. പ്രധാന ഭാഷകളായ മലയാളം, കന്നഡ എന്നിവക്ക് പുറമെ ഉർദു, തുളു, കൊങ്കണി, ബ്യാരി എന്നീ ഭാഷകളും സംസാരിക്കപ്പെടുന്നു.
## അവലംബം

## പുറംകണ്ണികൾ
* കോടിബയൽ മാപ്പ്
* കോടിബയലിന്റെ ഭൂമിശാസ്ത്ര വിവരങ്ങൾ
* കോടിബയലിനെ കുറിച്ച് സിന്ധ്ഇന്ത്യാ.കോമിൽ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അയ്യമ്പുഴ (ഗ്രാമം)

എറണാംകുളം ജില്ലയിൽ സ്ഥിതിചെയ്യുന്ന ഒരു ഗ്രാമമാണ് അയ്യമ്പുഴ. അങ്കമാലിക്ക് സമീപമാണ് അയ്യമ്പുഴ സ്ഥിതി ചെയ്യുന്നത്.
.

## ജനസംഖ്യ
2001-ലെ ജനസംഖ്യ കണക്കെടുപ്പ് പ്രകാരം അയമ്പുഴ ഗ്രാമത്തിൽ 14902 ജനങ്ങൾ അധിവസിക്കുന്നു. ഇതിൽ 7665 പുരുഷന്മാരും 7237 സ്ത്രീകളും ഉൾപ്പെടുന്നു
.
## അവലംബം
ബ്രത്തലയ്സർ

മദ്യം കഴിച്ചിട്ടുള്ള ഒരു വ്യക്തി ഉച്ഛസിക്കുന്ന വായു രാസപരിശോധനയ്ക്ക് വിധേയമാക്കി, ആ വ്യക്തിയുടെ രക്തത്തിലടങ്ങിയിരിക്കുന്ന ആൽകഹോളിന്റെ അളവ് നിർണ്ണയിക്കുന്ന പരിശോധനയെ ബ്രത്ത് ടെസ്റ്റ് എന്ന് പരക്കെ പറയാറുണ്ട്. ഇതിനുപയോഗിക്കുന്ന യന്ത്രത്തെ ബ്രത്ത് അനലയ്സർ എന്നും **ബ്രത്തലയ്സർ** (Breathalyser) എന്നും പറയുന്നു. ബ്രത്തലയ്സർ എന്നത് ഒരു ടേഡ് മാർക്കാണെങ്കിലും ഈ പരിശോധന സംവിധാനത്തിന്റെ പേരായി മാറിയിരിക്കുന്നു.

## നാൾവഴി
സൾഫ്യൂറിക്ക് ആസിഡും പൊട്ടാഷിയം ഡൈക്രോമെറ്റും (pottasiumdichromate) അടങ്ങിയ ഒരു ഫുട്ബോൾ വായു സഞ്ചിയിലേക്ക് (football bladder) വായു ഊതികേറ്റി അതിനു വരുന്ന നിറം മാറ്റം നീരിക്ഷിച്ച അമേരിക്കൻ ഡോക്ടറായിരുന്ന എമിൽ ബോഗൻ(Emil Bogen) ,ഈ രംഗത്തെ പ്രഥമ ശാസ്ത്രജ്ഞനാരുടെ നിരയിൽ പെടുന്നു.

1927ൽ തന്നെ  അമേരിക്കൻ രസതന്ത്രജ്ഞനായ വില്യം മെകനലി (William Duncan McNally) ഒരു ഊതൽ യന്ത്രത്തിനു രൂപം നൽകി. രാസ പദാർത്ഥങ്ങൾ ചേർത്ത ജല ലായനിയിലേക്ക് ഊതിച്ച് നിറം മാറ്റം ശ്രദ്ധിക്കുന്ന സംവിധാനമായിരുന്നു അതും. ഭർത്താക്കന്മാരെ വീട്ടിൽ കയറ്റുന്നതിനു മുമ്പ് ഭാര്യമാർ ഊതിച്ച് നോക്കുമായിരുന്നു എന്ന് പറയ്പ്പെടുന്നു. ഇത് സംബന്ധമായ കാർട്ടൂണുകൾ അന്നുണ്ടായിരുന്നു.

വാഹന പരിശോധനയ്ക്കിടെ ഉപയോഗിക്കാവുന്ന ആദ്യത്തെ പ്രായോഗിക **കുടിമീറ്റർ** (drunkometer) 1931lലാണ് പുറത്തിറങ്ങുന്നത്. ബയോകെമിസ്ടി പ്രഫസറായിരുന്ന Rolla Neil Harger ആണ് ഇതിന്റെ ഉപജ്ഞാതാവ്. ഒരു ബലൂണിലേക്ക് ഊതിച്ച്, ആ വായു acidified potassium permanganate ലായനിയിലൂടെ കടത്തി വിട്ട് നിറം മാറ്റം നോക്കി മദ്യപന്റെ നില നിശ്ചയിക്കുന്നതായിരുന്നു drunkometer.

## ബ്രെത്ത് ടെസ്റ്റ് രസതന്ത്രം
ഉച്ഛശിക്കുന്ന വായുവിൽ അടങ്ങിയിരിക്കുന്ന എതനോൾ (ethanol) ഓക്സീകരണത്തിലൂടെ അസറ്റിക്ക് അമ്ലമായും, ജലമായും മാറുന്നു.

CH3CH2OH(l) + O2(g) → CH3COOH(l) + H2O(l)

ഈ പ്രതിപ്രവർത്തനം ഉല്പാദിപ്പിക്കുന്ന ഇലക്ടിക്ക്  കറന്റ് മൈക്രോപ്രോസസ്സർ അളന്ന് തതുല്യമായ രക്ത സാന്നിധ്യത്തിന്റെ ഏകദേശ കണക്ക് യന്ത്രത്തിൽ പ്രദർശിപ്പിക്കുന്നു.

വർഗ്ഗം:മദ്യം
അർമാവിർ

അർമീനിയയുടെ പടിഞ്ഞാറേ ദിക്കിലുള്ള ഒരു പട്ടണവും അർമാവിർ പ്രവിശ്യയുടെ തലസ്ഥാനവുമാണ് **അർമാവിർ** (അർമീനിയൻ: Արմավիր). ഈ പട്ടണം സ്ഥാപിക്കപ്പെട്ടത് 1931 ൽ സോവിയറ്റ് സർക്കാരിൻറെ കാലത്തായിരുന്നു. 2011 വരെ ഈ പട്ടണത്തിലെ ജനസംഖ്യ 29,319 ആണ്. ഇത് 1989 ലെ സെൻസസ് പ്രകാരമുള്ള  46,900 എന്ന സംഖ്യയേക്കാൾ കുറവാണ്. 1931 മുതൽ 1935 വരെയുള്ള കാലത്ത് ഈ പട്ടണം സർദാരാപട്ട് എന്നും 1992 വരെയുള്ള കാലത്ത് ഹൊൿറ്റെബെർയാൻ എന്നുമാണ് അറിയപ്പെട്ടിരുന്നത്.

## ചരിത്രം
ചരിത്രപരമായി ആധുനിക കാലഘട്ടത്തിലെ അർമാവിർ ഉൾപ്പെടുന്ന പ്രദേശം നിലനിന്നിരുന്നത് പുരാതന അർമീനിയയിലെ അയ്‍രാരാത്ത് പ്രോവിൻസിനു മദ്ധ്യത്തിലെ അരഗറ്റ്‍സോട്ടിൻ കാൻററിലായിരുന്നു.

1920 നവംബർ 29 ന്  റിപ്പബ്ലിക് ഓഫ് അർമീനിയ സോവിയറ്റ് സൈന്യത്തിൻറെ കീഴിലായി. 1902 നവംബർ 29 ന് അലക്സാണ്ട്രോപോൾ ഉടമ്പടിയനുസരിച്ച് യെരെവാൻ പട്ടണം സോവിയറ്റ് സൈന്യം ഏറ്റെടുത്തു.   പിന്നീട് ഈ ഉടമ്പടിയ്ക്കു പകരമുള്ള കർസ് ഉടമ്പടി പ്രാബല്യത്തിൽ വന്നു. അർമീനിയ അലക്സാണ്ടർ മ്യാസ്‍നിക്യാൻ എന്ന നേതാവിനു കീഴിൽ സോവിയറ്റ് സോഷ്യലിസ്റ്റ് റിപ്പബ്ലിക്കിനു കീഴിലായതായി വിളംബരം ചെയ്യപ്പെട്ടു. എന്നിരുന്നാലം 1922 ൽ അർമീനിയ പുതുതായി രൂപീകൃതമായ ട്രാൻസ് കൊക്കേഷ്യൻ സോവിയറ്റ് ഫെഡറേറ്റഡ് സോഷ്യലിസ്റ്റ് റിപ്പബ്ലിക്കിൽ ഉൾപ്പെടുത്തപ്പെട്ടു. സോവിയറ്റ സർക്കാരിൻറെ തീരുമാനപ്രകാരം അർമാവിർ പട്ടണം സർദാരാപട്ട് എന്ന പേരിൽ 1931 ജൂലൈ 26 ന് പുനർ നിർമ്മിക്കപ്പെട്ടു. ഈ പുതിയ പട്ടണം അരാരത്ത് സമതലത്തിൽ, പുരാതന അർമാവിർ പട്ടണത്തിന് കേവലം 8 കിലോമീറ്റർ വടക്കു വശത്തായിട്ടായിരുന്നു. പുതിയ പട്ടണത്തിൻറ ആദ്യ രൂപരേഖ തയ്യാറാക്കിയത് അലക്സാണ്ടർ തമാനിയൻ എന്ന എൻജിനീയർ ആയിരുന്നു. യെരവനെയും ഗ്യൂമ്‍റിയെയും തമ്മിൽ ബന്ധിപ്പിക്കുന്ന ഒരു റെയിൽവേ സ്റ്റേഷൻറെ രൂപത്തിലായിരുന്നു ആദ്യകാലപട്ടണം. ക്രമേണ ഇത് പൂർണ്ണമായും ഒരു പട്ടണമായി പരിവർത്തനം ചെയ്യപ്പെട്ടു. 1935 ൽ പട്ടണത്തിൻറെ സർദാരാപട്ട് എന്ന പേരു മാറ്റി ഹൊൿറ്റെംബെറ്യാൻ എന്ന പേരു കൊടുക്കപ്പെട്ടു. ആരംഭകാലത്ത് ജാവഖെറ്റി, ശിരാക്, സൻഗെസുർ എന്നിവിടങ്ങളിൽനിന്നു കുടിയേറിയ അർമീനിയൻ കുടുംബങ്ങളായിരുന്നു ഇവിടെ ചേക്കേറിയത്. 1940 കളിൽ അനേകം യസിദികളും കുർദുകളും സമീപത്തുള്ള വില്ലേജുകളിൽ നിന്നും ഇവിടേയ്ക്കു കുടിയേറി. 1992 ൽ അർമീനിയ യു.എസ്.എസ്. ആറിൽ നിന്നു സ്വാതന്ത്ര്യം പ്രഖ്യാപിച്ച സമയം ഈ ആധുനിക പട്ടണത്തിന് വീണ്ടും അർമാവിർ എന്ന പേരു നല്കപ്പെട്ടു. 2014 മെയ് 30 നാണ് ഈ പട്ടണത്തിലെ ആദ്യ പള്ളി സ്ഥാപിതമായത്. 

## ഗതാഗത സൌകര്യങ്ങൾ
ലഘുചിത്രം|അർമാവിർ തീവണ്ടീയാപ്പീസ്.
ആദ്യകാലത്ത് അർമാവിർ യെരെവാൻ, ഗ്യാമ്രി, വടക്കേ അർമീനിയ എന്നിവയെ ബന്ധിപ്പിക്കുന്ന ഒരു റെയിൽവേ സ്റ്റേഷനായിട്ടാണ് സ്ഥാപിക്കപ്പെട്ടത്. പിന്നീട് ഈ സ്റ്റേഷൻ നവീകരിക്കുകയും ഒരു വലിയ പട്ടണമായി വളരുകയും ചെയ്തു. യെരെവാനും മദ്ധ്യ അർമീനിയയും തമ്മിൽ ബന്ധിപ്പിക്കുവാൻ എം.-5 മോട്ടോർവേ നിലവിലുണ്ട്. എച്ച്-17 റോഡ് അർമാവിറിനെ ഗ്യൂമ്രി, വടക്കൻ അർമീനിയൻ പ്രദേശങ്ങൾ എന്നിവയുമായി ബന്ധിപ്പിക്കുന്നു. 

## ഭൂമിശാസ്ത്രവും കാലാവസ്ഥയും
ആധുനിക അർമാവിർ അരാരത്ത് സമതലത്തിലെ ഫലഭൂയിഷ്ടമായ 8.51&nbsp;km² പ്രദേശം ഉൾപ്പെട്ടിരിക്കുന്നു. പുരാതന പട്ടണമായ അർഗിഷ്ടിഖിനിലിന് 6 കിലോമീറ്റർ വടക്കുകിഴക്കായും ചരിത്ര പട്ടണമായ അർമാവിറിന് 8 കിലോമീറ്റർ വടക്കു ഭാഗത്തായുമാണ് സ്ഥിതി ചെയ്യുന്നത്. പുരാതന അർമീനിയൻ സാമ്രാജ്യത്തിലെ അരഗട്സോട്ടിനുമായി ഈ മേഖല സദൃശമായിരിക്കുന്നു. ഈ പട്ടണം സർദാരാപട്ട്, നൊരാപട്ട്, മൃഗാഷറ്റ്, മെയ്‍സിസ്യാൻ, നൊറവാൻ എന്നീ വലിയ പട്ടണങ്ങളാൽ ചുറ്റപ്പെട്ടിരിക്കുന്നു.

## അവലംബം

വർഗ്ഗം:അർമേനിയയിലെ നഗരങ്ങൾ‎
മഗ്നിഫിസന്റ് ഫ്രൈഗേറ്റ് പക്ഷി

കരീബിയയിലും അമേരിക്കയുടെ അറ്റ്‌ലാന്റിക്ക്-ശാന്തസമുദ്രതീരങ്ങളിലും കാണപ്പെടുന്ന ഒരിനം പക്ഷിയാണ് **മഗ്നിഫിസന്റ് ഫ്രൈഗേറ്റ് പക്ഷി.** . ഫ്രൈഗേറ്റ് പക്ഷി ജനുസ്സിലെ ഏറ്റവും വലിപ്പമേറിയ സ്പീഷിസാണിത്.

## അവലംബം

## പുറത്തേക്കുള്ള കണ്ണികൾ

* 
*
ആരിയാന ഗ്രാൻഡെ

ഒരു അമേരിക്കൻ ഗായികയും അഭിനേത്രിയുമാണ് **ആരിയാന ഗ്രാൻഡെ** (ജനനം ജൂൺ 26, 1993).

തന്റെ വൈവിധ്യമാർന്ന ആലാപനശൈലി മൂലം വിമർശകർ അരിയാനയെ പലപ്പോഴും മറായ കേറിയുമായി താരതമ്യം ചെയ്യാറുണ്ട്.

2016 ഒക്ടോബർ വരെ ഇവരുടെ സംഗീതവീഡിയോകൾ വിവിധ ഓൺലൈൻ സൈറ്റുകളിലായി 600 കോടി തവണ കാണപ്പെട്ടിട്ടുണ്ട്.

അമേരിക്കൻ സംഗീത പുരസ്കാരം അടക്കം നിരവധി പുരസ്കാരങ്ങൾക്കർഹയായിട്ടുള്ള അരിയാന 2016ൽ ടൈം വാരികയുടെ ലോകത്തിലെ ഏറ്റവും സ്വാധീനമുള്ള 100 വ്യക്തികളുടെ പട്ടികയിൽ ഇടം പിടിച്ചു.  

## അവലംബം

## അവലംബം


വർഗ്ഗം:1993-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:ജീവിച്ചിരിക്കുന്നവർ
നെടുവ

കേരളത്തിലെ മലപ്പുറം ജില്ലയിലുള്ള ഒരു ഗ്രാമമാണ് **നെടുവ**. 

## ജനസംഖ്യ
2001 ലെ സെൻസസ് പ്രകാരം നെടുവയിലെ ആകെയുള്ള ജനസംഖ്യ 30500 ആണ്. അതിൽ 14569 പുരുഷന്മാരും 15931 സ്ത്രീകളും ഉണ്ട്. 

## സംസ്കാരം
നെടുവ ഗ്രാമം മുഖ്യമായും ഇസ്ലാം മതസ്ഥർ കൂടുതൽ താമസിക്കുന്ന പ്രദേശമാണ്. ഇവിടെ ഹിന്ദു മതസ്ഥർ വളരെ കുറവാണ്. അതിനാൽ അവിടെയുള്ളവർ പരമ്പരാഗതമായി ഇസ്ലാം മതവുമായി ബന്ധപ്പെട്ട സംസ്കാരമാണ് പിന്തുടരുന്നത്. ഈ പ്രദേശത്ത് സാധാരണയായി കാണാൻ പറ്റുന്ന നാടൻ കലകളാണ് ദഫ് മുട്ട്, കോൽക്കളി, അറബനമുട്ട് എന്നിവ. പള്ളികളോട് ചേർന്ന് വളരെയധികം ഗ്രന്ഥശാലകൾ ഉണ്ട്. അവിടെ വൈവിധ്യമാർന്ന പുസ്തകങ്ങൾ ലഭ്യമാണ്. മിക്ക പുസ്തകങ്ങളും എഴുതിയിരിക്കുന്നത് അറബി- മലയാളം ഭാഷയിലാണ്. വൈകുന്നേരങ്ങളിൽ പ്രാർത്ഥനയ്ക്കായി പള്ളിയിൽ ഒത്തുകൂടുന്ന ജനങ്ങൾ പ്രാർത്ഥനയ്ക്ക് ശേഷം സാമൂഹിക- സാംസ്കാരിക പ്രശ്നങ്ങളെ കുറിച്ച് ചർച്ച ചെയ്യുന്നു. വ്യാവസായിക കാര്യങ്ങളും കുടുംബകാര്യങ്ങളും ഈ ചർച്ചയിൽ ഉൾപ്പെടുന്നു. ഹിന്ദു മതസ്ഥർ അധികം ഇല്ലെങ്കിലും ഇവിടെ ക്ഷേത്രങ്ങളിലൊക്കെ ചടങ്ങുകൾ വലിയ ആഘോഷമായിട്ടാണ് നടത്തുന്നത്, അതും മറ്റുള്ള കേരളത്തിലെ ക്ഷേത്രങ്ങളിൽ നടത്തുന്നത് പോലെ തന്നെ. 

## ഗതാഗതം
പരപ്പനങ്ങാടി ടൗൺ വഴി മറ്റു സ്ഥലങ്ങളുമായി ബന്ധപ്പെട്ടു കിടക്കുന്ന ഗ്രാമമാണ് നെടുവ. സമീപത്തുള്ള റയിൽവേ സ്റ്റേഷൻ പരപ്പനങ്ങാടി. വിമാനത്താവള സൗകര്യം കോഴിക്കോടാണ്.

## അവലംബം
തബസ്

ഇറാനിലെ തെക്കൻ ഖോറാസാൻ പ്രൊവിൻസിലെ തബസ് കൌണ്ടിയിലുള്ള ഒരു പട്ടണമാണ് **തബസ്** () . 2011-ലെ കണക്കുകൾ പ്രകാരം ഈ പട്ടണത്തിലെ ജനസംഖ്യ 35,150 ആണ്. 

തബസ് പട്ടണം സ്ഥിതി ചെയ്യുന്നത് മദ്ധ്യ ഇറാനിലെ ഖൊറാസൻ പ്രൊവിൻസിലാണ്. ടെഹ്റാൻ പട്ടണത്തിന് 950 കിലോമീറ്റർ തെക്കുകിഴക്കായിട്ടാണ് പട്ടണത്തിൻറ സ്ഥാനം. ആദ്യം ഇത് വിശാല ഖൊറാസൻ പ്രൊവിൻസിൻറെ ഭാഗമായിരുന്നെങ്കിലും 2001 ൽ യസ്‍ദ് പ്രൊവിൻസുമായി കൂട്ടിച്ചേർത്തു. 2013 ൽ തെക്കൻ ഖൊറാസൻ പ്രൊവിൻസിൻറെ ഭാഗമായി. ഖോറാസൻ എന്ന വാക്കിനർത്ഥം ഉദയസൂര്യൻ എന്നാണ്.

## അവലംബം

വർഗ്ഗം:ഇറാനിലെ നഗരങ്ങൾ
തരസ്

കസാഖിസ്ഥാനിലെ ജാമ്പിൽ മേഖലയിലുള്ള ഒരു പട്ടണവും ഭരണനിർവ്വഹണകേന്ദ്രവുമാണ് 
**തരസ്** (കസാഖ്: Тараз). ഈ പട്ടണം സ്ഥിതി ചെയ്യുന്നത് രാജ്യത്തിൻറെ തെക്കു ഭാഗത്ത് തരസ് നദിയ്ക്കു സമീപം കിർഗസ്ഥാൻ അതിർത്തി പ്രദേശത്താണ്. ഈ പട്ടണത്തിലെ ജനസംഖ്യ 330,100 (1999 സെൻസസ്). ഈ പട്ടണം കസാഖിസ്ഥാനിലെ അതിവേഗം വളർന്നുകൊണ്ടിരിക്കുന്ന പട്ടണമാണ്.

കസാഖിസ്ഥാനിലെയും ട്രാൻസ് സാക്സാണിയയിലെയും വളരെ പുരാതനമായി ഒരു പട്ടണമാണിത്. തരസ പട്ടണം ഔദ്യോഗികമായി അതിൻറെ 2000  വാർഷികം UNESCO യുടെ അംഗീകാരത്തോടെ 2001 ൽ ആഘോഷിച്ചു.  568 CE യിൽ ഈ പട്ടണം അറിയപ്പെട്ടിരുന്നത് തലസ് എന്നായിരുന്നു. പുരാതനകാലത്ത് ഇതൊരു പ്രമുഖ വാണിജ്യ കേന്ദ്രമായിരുന്നു.

## ഭൂമിശാസ്ത്രം
തരസ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 42°54′N 71°22′E ആണ്.

### കാലാവസ്ഥ
തരസ് പട്ടണത്തിലെ കാലാവസ്ഥ കോണ്ടിനെൻറൽ കാലാവസ്ഥായാണ്. ജനുവരിയിലെ ശരാശിര താപനില  ഉം ജൂലൈയിലെ ശരാശരി താപനില   ഉം ആണ്.

## അവലംബം

വർഗ്ഗം:കസാക്കിസ്ഥാനിലെ നഗരങ്ങൾ
ടുർടുക്

ജമ്മു കാശ്‌മീരിലെ, ലെ ജില്ലയിലെ ഒരു ഗ്രാമമാണ് **ടുർടുക് (Turtuk)**. ലെ നഗരത്തിൽ നിന്നും 250 കിലോമീറ്റർ അകലെ സ്ഥിതിചെയ്യുന്ന ഈ ഗ്രാമം ഇന്ത്യയുടെ ഏറ്റവും വടക്കുള്ള ഗ്രാമമാണ്. പാകിസ്താന്റെ കൈവശമായിരുന്ന ഇവിടം 1971 -ലെ യുദ്ധത്തിൽ ഇന്ത്യ പിടിച്ചെടുത്തു. കൂടുതൽ മുസ്ലീമുകളായ ഇവിടെയുള്ള ജനങ്ങൾ ബാൽടി, ലഡാക്കി, ഉർദു എന്നീ ഭാഷകളാണ് സംസാരിക്കുന്നത്. ടുർടുകിന്റെ അതിർത്തിക്കുശേഷം പാകിസ്താൻ നിയന്ത്രണത്തിലുള്ള ഗിൽഗിത്-ബാൾട്ടിസ്ഥാൻ ആണ് ഉള്ളത്. സിയാച്ചിൻ ഹിമാനിയിലേക്കുള്ള ഒരു വഴിയുടെ തുടക്കം ഇവിടെയാണ്.

## ടുർടുകിലെ ടൂറിസം
ലഘുചിത്രം|ഷ്യോക് താഴ്‌വരയുടെ കാഴ്‌ച
2009 ൽ സഞ്ചാരികൾക്കു തുറന്നുകൊടുത്ത ടുർടുക്, നിയന്ത്രണരേഖയ്ക്ക് ഇപ്പുറം യാത്രക്കാർക്ക് അനുവദിച്ചിട്ടുള്ള അവസാനസ്ഥലങ്ങളിൽ ഒന്നാണ്. മുസ്ലീമുകളാണ് കൂടുതൽ ഉള്ളത് എങ്കിലും ബുദ്ധമതക്കാർ ഉണ്ടാക്കിയ ഏതാനും കെട്ടിടങ്ങൾ ഇവിടെ കാണാം.

## 2010 -ലെ വെള്ളപ്പൊക്കം
ലഡാക്കിൽ മുഴുവൻ ഉണ്ടായ 2010- ലെ വെള്ളപ്പൊക്കത്തിൽ ടുർടുക്കിലും നാശനഷ്ടങ്ങൾ ഉണ്ടായിരുന്നു.

## ഇന്ത്യ - പാകിസ്താൻ സംഘർഷം
വലത്ത്‌|ലഘുചിത്രം|ടുർടുക്കിലെ യുദ്ധസ്മാരകം

## ജനങ്ങൾ
2011 -ലെ സെൻസസ് കണക്കുകൾ പ്രകാരം, ടുർടുക്കിൽ 384 വീടുകളാണ് ഉള്ളത്. 82.53% സാക്ഷരതയും ഇവിടെയുണ്ട്.

## അവലംബം

## പുറത്തേക്കുള്ള കണ്ണികൾ

* 

## അധികവായനയ്ക്ക്
* Turtuk, the village on the India-Pak border, is where the clichés stop and fantasies begin, Hindustan Times, 8 May 2015.

വർഗ്ഗം:ഇന്ത്യയിലെ ഗ്രാമങ്ങൾ
കെൻ ലോച്ച്

ബ്രിട്ടീഷ്ചലച്ചിത്ര,ടെലിവിഷൻ സംവിധായകനാണ് കെന്നത്ത് ചാൾസ് ലോച്ച് എന്ന **കെൻ ലോച്ച്**. (ജ: 17 ജൂൺ 1936) ജോൺ ലോച്ചും വിവിയനുമാണ് അദ്ദേഹത്തിന്റെ മാതാപിതാക്കൾ. രണ്ടു തവണ കാൻ പുരസ്കാരം കരസ്ഥമാക്കിയ ലോകത്തിലെ ഒമ്പതു സംവിധായകരുടെ പട്ടികയിൽ ലോച്ച് ഇടം പിടിക്കുകയുണ്ടായി 

## ചലച്ചിത്രരംഗത്ത്
*ഐ, ഡാനിയൽ ബ്ലേക്ക്* എന്ന ഏറ്റവും പുതിയ ചിത്രമാണ് ലോച്ചിനെ മികച്ച സിനിമയുടെ സംവിധായകനുള്ള ഗോൾഡൻ പാം പുരസ്കാരത്തിലേക്ക് നയിച്ചത്. ലോച്ചിന് പാം ഡി ഓർ ബഹുമതി ആദ്യം ലഭിച്ചത് 2006–ലാണ്. ബ്രിട്ടനോട് പൊരുതാനിറങ്ങുന്ന ഐറിഷ് പോരാളികളായ ഡോക്ടറിന്റെയും സഹോദരന്റെയും കഥ പറഞ്ഞ *ദ് വിൻഡ് ദാറ്റ് ഷേക്ക്സ് ദ് ബാർലി*യാണ് പുരസ്കാരത്തിന് ലോച്ചിനെ അർഹനാക്കിയത്.*പുവർ കൗ* ആണ് ആദ്യ ചലച്ചിത്രം. നെൽ ഡണ്ണുമായി ചേർന്ന് ലോച്ച് തന്നെ ചിത്രത്തിന്റെ തിരക്കഥയും നിർവഹിച്ചു. അടുത്ത ചിത്രമായ *കെസ്* പതിനഞ്ചുകാരനായ ബില്ലി കാസ്പറിന്റെ കഥ പറയുന്നു. പതിന്നാല് വയസിനുള്ളിൽ കാണേണ്ട 50 ചലച്ചിത്രങ്ങളുടെ ഗണത്തിൽ ഈ സിനിമ ആദ്യ പത്തിൽ ഉൾപ്പെട്ടു. 1991 –ൽ പ്രേക്ഷകർക്കായി അണിയിച്ചൊരുക്കിയ റിഫ് റാഫിലും 2001– ൽ പുറത്തിറങ്ങിയ ദ് നാവിഗേറ്റേഴ്സിലും തൊഴിൽ അവകാശങ്ങളാണ് പ്രമേയം. സ്പാനിഷ് സിവിൽ യുദ്ധം പശ്ചാത്തലമാക്കിയുള്ള *ലാൻഡ് ആൻഡ് ഫ്രീഡം*, കുട്ടികളുടെ സാഹസികചിത്രമായ *ബ്ലാക്ക് ജാക്ക്* എന്നിങ്ങനെ ഫീച്ചർ ഫിലിമുകളുടെ നിര നീളുന്നു. *ലുക്കിംഗ് ഫോർ എറിക്* എന്ന ചിത്രം ഒരു ഫുട്ബോൾ ഹാസ്യചിത്രമാണ്.
## പുറംകണ്ണികൾ
* Ken Loach – Production Company and DVD box set
* 
* 
* Ken Loach at MUBI 
* Ken Loach Filmography 
* Extensive Ken Loach Biography and Filmography 
* Interview with Loach about My Name is Joe 
* Interview with Loach from 1998 
* Posters and Stills Gallery from the BFI 
* Interview: Ken Loach about Media, Culture and the Prospects for a New Liberatory Project , *[[Democracy & Nature]]*, Vol. 5, No.1 (March 1999). [Ken Loach was interviewed by Theodoros Papadopoulos in December 1998].
* Interview with Ken Loach , interview about *[[Route Irish (film)|Route Irish]]* with Alex Barker and Alex Niven in the *[[Oxonian Review]]*
## അവലംബം

വർഗ്ഗം:1936-ൽ ജനിച്ചവർ
ലങ്കരാൻ

**ലങ്കരാൻ** (അസർബൈജാനി: ***Lənkəran***, *Ләнкәран*, لنکران) കാസ്പിയൻ കടലിൻറ തീരത്തു സ്ഥിതി ചെയ്യുന്ന അസർബൈജാനിലെ ഒരു പട്ടണമാണ്. ഇറാൻറെ തെക്കൻ അതിർത്തിയാലാണിത്. ഈ പട്ടണത്തിലെ ജനസംഖ്യ 2016 ലെ സെൻസസ് അനുസരിച്ച്  223,100 ആണ്.

## അവലംബം
ഷിർവാൻ

ലഘുചിത്രം|325x325ബിന്ദു|യുവ ഇസ്മായിലും ഷിർവാനിലെ  ഫറൂഖ് യാസിറുമായുള്ള യുദ്ധത്തിൻറെ ചിത്രീകരണം.
ലഘുചിത്രം|250x250ബിന്ദു|ഷിർവാൻ പഴയ കോക്കസസ് മാപ്പിൽ അടയാളപ്പെടുത്തിയിരിക്കുന്നു (ജൊഹാൻ ക്രസ്റ്റോഫ് മത്തിയാസ് റെയ്‍നെക്ക് - 1804)
കിഴക്കൻ കോക്കസസ് മേഖലയിലുള്ള അസർബൈജാനിലെ ചരിത്ര പട്ടണമാണ് **ഷിർവാൻ** (; ; Tat: *Şirvan*).  അസർബൈജാൻ റിപ്പബ്ലിക്കിലെ കാർഷികപരമായും വാണിജ്യപരമായും അഭിവൃദ്ധി പ്രാപിച്ച പട്ടണമാണിത്. കാസ്പിയൻ കടലിന്റെ പടിഞ്ഞാറേ തീരത്തിനും കുറാ നദിയുയ്ക്കുമിടയിൽ ഷിർവാൻ സമതലത്തിലാണ് ഈ പട്ടണം സ്ഥിതി ചെയ്യുന്നത്.

## മദ്ധ്യകാല ചരിത്രം
വ്ലാഡിമീർ മിനോർസ്കിയുടെ അഭിപ്രായത്തിൽ, ഷിർവാൻ, ലെയ്സാൻ, ബെയ്‍ലാഖാൻ തുടങ്ങിയ പേരുകൾ കാസ്പിയൻ കടൽ തീരമേഖലയിലെ ഇറാനിയൻ ഭാക്ഷകളിൽ നിന്ന് ഉരുത്തിരിഞ്ഞതാണെന്നാണ്.

ഈ പേരിനേക്കുറിച്ച് പലവിധ വാദങ്ങൾ നിലനിൽക്കുന്നുണ്ട്. ഷിർവാൻ, ഷർവാൻ എന്നീ പേരുകൾ 'ഗവർണർ' എന്നർത്ഥം വരുന്ന പേർഷ്യൻ വാക്കുകളുടെ അവാന്തരവിഭാഗങ്ങളായ "ഷഹർബാൻ" അഥവാ "شهربان" എന്നിവയാണെന്നാണ് വിദഗ്ദ്ധ മതം. പേർഷ്യൻ ഭാഷയിൽ ഷെർവാൻ എന്ന പദത്തിൻ സൈപ്രസ് മരം എന്നൊരു അർത്ഥവുമുണ്ട്. ഈ വാക്ക് സസാനിയൻ രാജാവായി അരുഷിർവാനെ സൂചിപ്പിക്കാനും ഉപയോഗിക്കുന്നു. ഷിർവാൻ എന്ന വാക്കിന് ദേഖോഡ നിഘണ്ടുവിൽ സിംഹത്തിൻറെ സംരക്ഷകൻ എന്നർത്ഥമുളളതായി കാണുന്നു. കുർദുകളുടെ ഇടയിൽ ഈ പേർ സർവ്വസാധാരണമാണ്. ഖുലെ ഷിർവാന എന്ന പേരിൽ തെക്കൻ കുർദിസ്ഥാനിൽ ഒരു കോട്ട സ്ഥിതി ചെയ്യുന്നുണ്ട്. അതുപോലെതന്നെ ഇറാക്കി കുർദിസ്ഥാൻ മേഖലയിലെ എർബിൽ പ്രവിശ്യയുടെ വടക്കുള്ള ഒരു വർഗ്ഗത്തിനു ഷെർവാനി എന്ന പേരുണ്ട്.

## അവലംബം

വർഗ്ഗം:അസർബെയ്ജാനിലെ നഗരങ്ങൾ
ചെറുമുള്ളൻ നായസ്രാവ്

കടൽ വാസിയായ ഒരു മൽസ്യമാണ് **ചെറുമുള്ളൻ നായസ്രാവ് ** അഥവാ **Shortspine  Spurdog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്.

## ആവാസ വ്യവസ്ഥ
വൻകരത്തട്ടിനോട് ചേർന്ന പ്രദേശത്തതു കാണുന്ന സ്രാവാണ് ഇവ.

## അവലംബം

## പുറത്തേക്കുള്ള കണ്ണികൾ
* 

## ഇതും കാണുക
കേരളത്തിലെ മൽസ്യങ്ങളുടെ പട്ടിക
മിനോയിടോറാസോറസ്

കവചമുള്ള ഒരു ദിനോസറാണ് **മിനോയിടോറാസോറസ് **. അങ്കയ്ലോസൗർ വിഭാഗത്തിൽ പെട്ട ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നുമാണ്. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്താണ്.

## ഫോസിൽ
ഫോസിൽ ആയി ലഭിച്ചിട്ടുള്ളത് ഒരു തലയോട്ടി മാത്രം ആണ് .

## അവലംബം

## പുറത്തേക്കുള്ള കണ്ണികൾ
http://www.prehistoric-wildlife.com/species/m/minotaurasaurus.html 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വർഗ്ഗം:അങ്കയ്ലോസൗറിഡ്
കേഷ

ഒരു അമേരിക്കൻ ഗായികയും ഗാനരചയിതാവും റാപ്പറുമാണ് **കേഷ റോസ് സെബെർട്ട്** (   ;ജനനം മാർച്ച് 1, 1987).ബ്രിട്ട്നി സ്പിയേർസ് ഫളോറിഡ എന്നീ താരങ്ങൾക്കു വേണ്ടി ഗാനങ്ങൾ രചിക്കുകയും ഗാനങ്ങളിൽ പ്രത്യക്ഷപ്പെടുകയും ചെയ്തിട്ടുള്ള കേഷയുടെ ടിക് ടോക് എന്ന ഗാനം 1.4 കോടി വിറ്റുവരവോടെ ഏറ്റവും കൂടുതൽ വിറ്റഴിക്കപെട്ട ഗാനങ്ങളിൽ ഒന്നാണ്.

വിവിധ സംഗീത ശൈലികളാലും കലാകാരന്മാരാലും സ്വാധീനിക്കപ്പെട്ട കേഷയെ ഏറ്റവും അധികം സ്വാധീനിച്ചത് മഡോണ, ക്വീൻ, ബെക്ക് എന്നിവരാണ്.കൺട്രി, പോപ് റോക്ക് ഇലക്ട്രോണിക് തുടങ്ങിയ സംഗീത ശൈലികൾ പരീക്ഷിച്ചിട്ടുള്ള കേഷ  ഇലക്ട്രോണിക് സംഗീത ശൈലിയിലാണ് ശ്രദ്ധേയ. മൃഗ സംരക്ഷണം ലൈംഗികന്യൂനപക്ഷംങ്ങൾക്കായുള്ള പ്രവർത്തനങ്ങൾ എന്നിവയിൽ തന്റെ പിന്തുണ അറിയിച്ചിട്ടുണ്ട്.6 കോടിഞ്ഞ ആൽബങ്ങൾ ലോകമെമ്പാടുമായി ഇവരുടെ പേരിൽ വിറ്റഴിച്ചിട്ടുണ്ട്.

## അവലംബം

വർഗ്ഗം:1987-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ജീവിച്ചിരിക്കുന്നവർ
ചൈനയുടെ ചരിത്രത്തിലെ രാജവംശങ്ങൾ

**[[Chinese history|ചൈനയുടെ ചരിത്രത്തിൽ]] മാറിമാറി വന്ന [[Dynasty|രാജവംശങ്ങളും]] അവ നിലനിന്ന കാലഘട്ടങ്ങളുമാണ് ഈ ലേഖനത്തിൽ പ്രതിപാദിക്കുന്നത്.** 
## പശ്ചാത്തലം
പലപ്പോഴും ഒരു രാജവംശത്തിന്റെ ഭരണത്തിൽ നിന്ന് അടുത്തതിലേയ്ക്കുള്ള മാറ്റം പെട്ടെന്നുണ്ടാകുന്നതോ കൃത്യമായതോ അല്ല. നിലവിലുള്ള ഭരണകൂടത്തെ മറിച്ചിടുന്നതിന് മുൻപാണ് പല രാജവംശങ്ങളും നിലവിൽ വരുന്നത്. പരാജയപ്പെടുകയോ അധികാരത്തിൽ നിന്ന് പുറത്താകുകയോ ചെയ്ത ശേഷവും പല രാജവംശങ്ങളും വർഷങ്ങളോളം നിലനിൽക്കുന്ന സാഹചര്യവും ഉണ്ടാകാറുണ്ട്. ഉദാഹരണത്തിന് 1644-ൽ ക്വിങ് രാജവംശത്തിന്റെ സൈന്യം  മിംഗ് രാജവംശത്തെ തോൽപ്പിച്ചതായാണ് ഡൈനാസ്റ്റിക് സൈക്കിൾ അവകാശപ്പെടുന്നത് . ക്വിങ് രാജവംശം സ്ഥാപിക്കപ്പെട്ടത് 1636-ലോ  1616-ലോ ആണ്. അധികാരം അവകാശപ്പെട്ടിരുന്ന മിംഗ് രാജവംശത്തിലെ അവസാന കണ്ണിയെ പുറത്താക്കിയത് 1663-ൽ മാത്രമാണ്. ചൈന മുഴുവൻ തങ്ങളുടെ സ്വാധീനം വ്യാപിപ്പിക്കാൻ ക്വിങ് രാജവംശത്തിന് ഇരുപത് വർഷത്തോളമെടുത്തു. 
ഇത് കൂടാതെ ചെറിയ കാലയളവുകളിൽ ചൈന പലവട്ടം വിഘടിതമായിരുന്നു എന്ന വസ്തുതയും കണക്കിലെടുക്കേണ്ടതുണ്ട്. പടിഞ്ഞാറൻ ഷൗ രാജവംശത്തിനുശേഷമുള്ള കാലഘട്ടത്തെപ്പറ്റി ധാരാളം വാദപ്രതിവാദങ്ങളുണ്ടാകാറുണ്ട്. ചൈനയിലെ രാജവംശങ്ങളെല്ലാം തങ്ങൾക്ക് മുൻപേയുണ്ടായിരുന്ന രാജവംശത്തെപ്പറ്റി ചരിത്രമെഴുതുക എന്ന പാരമ്പര്യം കാത്ത് സൂക്ഷിച്ചിരുന്നു. സിങ്ഹൂയി വിപ്ലവത്തിലൂടെ ചൈന ഒരു റിപ്പബ്ലിക്ക് ആയപ്പോൾ ഈ പാരമ്പര്യത്തിന് ഭംഗം വന്നു. ക്വിങ് രാജവംശത്തിന്റെ ചരിത്രം രചിക്കുവാൻ അവർ ശ്രമിച്ചുവെങ്കിലും ആഭ്യന്തരയുദ്ധം കാരണം ഇത് നടന്നില്ല.

## രാജവംശങ്ങൾ

## ഇവയും കാണുക

* ചൈനയുടെ ചരിത്രം
* വെട്ടിപ്പിടിച്ചുണ്ടാക്കിയ രാജവംശങ്ങൾ
* ചൈനയുടെ ചരിത്രത്തിന്റെ നാൾവഴികൾ
* ചൈനയിലെ ചക്രവർത്തിമാരുടെ പട്ടിക
* റിപ്പബ്ലിക് ഓഫ് ചൈന
* പീപ്പിൾസ് റിപ്പബ്ലിക് ഓഫ് ചൈന

## അവലംബം
### സൈറ്റേഷനുകൾ

### സ്രോതസ്സുകൾ
* China Handbook Editorial Committee, *China Handbook Series: History* (trans., Dun J. Li), Beijing, 1982, 188-89; and Shao Chang Lee, "China Cultural Development" (wall chart), East Lansing, 1984.

## പുറത്തേയ്ക്കുള്ള കണ്ണികൾ

* Columbia University. Dynasties song sung to the tune of "Frère Jacques" that repeats the major Chinese dynasties in chronological order.

വർഗ്ഗം:ചൈനയുടെ ചരിത്രം
വർഗ്ഗം:ചൈനയിലെ സാമ്രാജ്യങ്ങൾ
വർഗ്ഗം:ചൈനയിലെ രാജവംശങ്ങൾ
ഖുഷ്തിയ

പടിഞ്ഞാറൻ ബംഗ്ലാദേശിലെ ഖുലാന അഡ്മിനിസ്ട്രേറ്റിവ് ഡിവിഷനിലുള്ള ഒരു ജില്ലയാണ് 
**ഖുഷ്തിയ** (ബംഗാളി: কুষ্টিয়া জেলা) . ഇന്ത്യാവിഭജനം മുതൽക്കു തന്നെ ഖുഷ്തിയ ഒരു പ്രത്യേക ജില്ലയായി നിലനിന്നിരുന്നു. അതിനു മുമ്പ് ബ്രിട്ടീഷ് ഇന്ത്യയുടെ കീഴിൽ ബംഗാൾ പ്രൊവിൻസിലുള്ള  നാദിയ ജില്ലയുടെ ഭാഗമായിരുന്നു. ഖുഷ്തിയ അനേകം പ്രശസ്ത വ്യക്തിളുടെ ജന്മദേശം കൂടിയാണ്, പ്രത്യേകിച്ച് എഴുത്തുകാരും കവികളും. ഇന്നത്തെ ഖുഷ്തിയയിൽ ശിലൈദാഹാ കുത്തിബാരി എന്ന പേരിൽ ഒരു ഇസ്ലാമിക് യൂണിവേഴ്സിറ്റി നിലനിൽക്കുന്നു.

## ഭൂമിശാസ്ത്രം

ഖുഷ്തിയ ജില്ലയുടെ ചുറ്റളവ് 1608.80 സ്ക്വയർ കിലോമീറ്ററാണ്. വടക്കുഭാഗത്ത് രാജ്ഷാഹി, നത്തോർ, പബ്ന ജില്ലകളും തെക്കുഭാഗത്ത് ച്യുടാങ്ക, ഛെനെയ്ടാ ജില്ലകളും കിഴക്കുഭാഗത്ത് രാജ്ബാറി ജില്ലയും പടിഞ്ഞാറ് മെഹെർപൂർ ജില്ലയും പശ്ചിമബംഗാളുമാണ് അതിർത്തികൾ. 

ഗംഗ, ഗൊറയ്-മൊധുമോട്ടി, മാതാഭംഗ, കാലിഗൊംഗ, കുമാർ എന്നിവയാണ് ഈ ജില്ലയിലൂടെ ഒഴുകുന്ന പ്രധാന നദികൾ. ഈ ജില്ലയിൽ അനുഭവപ്പെടുന്ന ഏറ്റവും കൂടിയ ചൂട്  37.8&nbsp;°C ആണ്. അതുപോലെ ഏറ്റവും കുറഞ്ഞ ചുട് 9.2&nbsp;°C ഉം ആണ്. ശരാശരി വർഷപാതം 1,467 മില്ലീമീറ്ററാണ്.

## അവലംബം

വർഗ്ഗം:ബംഗ്ലാദേശിലെ ജില്ലകൾ
ലൂമിസെൽ ആനിമേഷൻ സ്റ്റുഡിയോസ്

തിരുവനന്തപുരത്തെ ടെക്നോപാർക്കിൽ പ്രവർത്തിക്കുന്ന ഒരു ആനിമേഷൻ സ്റ്റുഡിയോ ആണ് **ലൂമിസെൽ ആനിമേഷൻ സ്റ്റുഡിയോസ്**. ആനിമേഷൻ സീരീസുകൾക്കു ഉള്ളടക്കം നൽകുകയാണ് സ്റ്റുഡിയോയുടെ പ്രധാന പ്രവർത്തനം. ഈന മീന ദീക (ഡിസ്നി ഹംഗാമ, കോസ്മോസ്-മായാ), ആസ്ട്രഫോർസ് (ഡിസ്നി ഇന്ത്യ, ഗ്രാഫിക് ഇന്ത്യ) എന്നീ സീരീസുകൾക്ക് സ്റ്റുഡിയോ ഉള്ളടക്കം നൽകി ശ്രദ്ധേയമായി. ഇതിനു മുമ്പ് ലൂമിസെൽ *[[ജോൺ പോൾ വാതിൽ തുറക്കുന്നു]]* മുതലായ സിനിമകൾക്ക് വി.എഫ്.എക്സ്. നടപ്പിലാക്കാറുണ്ടായിരുന്നു. ഇവർ ഓസ്ട്രേലിയൻ സംഗീത ബാൻഡ് ''പൈപ്പർലൈനിനു ഒരു ആനിമേഷൻ വീഡിയോ ഗാനവും ഉണ്ടാക്കിനൽകിയിരുന്നു.
## അവലംബം

## പുറത്തേയ്ക്കുള്ള കണ്ണികൾ
* 

വർഗ്ഗം:ആനിമേഷൻ സ്റ്റുഡിയോകൾ
ജലാലാബാദ്

കിഴക്കൻ അഫ്ഗാനിസ്താനിലെ ഒരു പട്ടണമാണ് **ജലാലാബാദ്**  (Pashto/ *Jalālābād*). മുമ്പ് അറിയപ്പെട്ടിരുന്നതത് അദീന പർ () എന്നായിരുന്നു. കാബൂൾ നദിയുടെയും കുനാർ നദിയുടെയും സംഗമസ്ഥാനത്ത് ലഗ്ഗ്മാൻ താഴ്വരയിലാണ് പട്ടണം സ്ഥിതി ചെയ്യുന്നത്. ജലാലാബാദ് പട്ടണം നന്ഗർഹാർ പ്രൊവിൻസിൻറെ തലസ്ഥാനം കൂടിയാണ്.  പടിഞ്ഞാറേ ദിക്കിൽ കാബൂളിൽ നിന്ന് 155 കിലോമീറ്റർ (95 മൈൽ) നീളമുള്ള ഹൈവേയുമായി ഈ പട്ടണം ബന്ധിപ്പിച്ചിരിക്കുന്നു.  കിഴക്കൻ അഫ്ഘാനിസ്ഥാനിലെ രണ്ടാമത്തെ വലിയ പട്ടണമാണിത്. അതുപോലെ തന്നെ സാമൂഹ്യ വ്യാവസായിക പ്രവർത്തനങ്ങളുടെ കേന്ദ്രവും കൂടിയാണ്. ഈ പ്രദേശം പാകിസ്താനുമായി അതിർത്തി പങ്കിടുന്നു. പാകിസ്താനിൽ നിന്നുള്ള സാധനങ്ങൾ ഇതുവഴിയാണ് അഫ്ഗാനിലേയ്ക്ക് കൊണ്ടുവരുന്നത്.  ഈ പ്രദേശത്തെ പ്രധാന വ്യവസായം കടലാസ് നിർമ്മാണമാണ്. ഓറഞ്ച്, നെല്ല്, കരിമ്പ് എന്നീ കാർഷിക വിളകളാണ് മുഖ്യമായും ഇവിടെ കൃഷി ചെയ്തുവരുന്നത്.  ഈ പട്ടണത്തിലെ ജനസംഖ് 2015 ൽ 356,274 ആയിരുന്നു. പ്രവിശ്യയിൽ ആകെ 6 ജില്ലകളാണുള്ളത്. ഇവയെല്ലാം കൂടിയുള്ള വിസ്തീർണ്ണം 12,796 ഹെക്ടറാണ്. പട്ടണത്തിലെ പാർപ്പിടങ്ങളുടെ എണ്ണം 39,586 ആണ്.

## അവലംബം

വർഗ്ഗം:അഫ്ഗാനിസ്താനിലെ നഗരങ്ങൾ
തട്ടാച്ചേരി

നീലേശ്വരത്തിന്റെ ഹൃദയഭാഗത്ത് സ്ഥിതി ചെയ്യുന്ന ഗ്രാമം.തട്ടാൻ സമുദായത്തിലെ അംഗങ്ങൾ പരമ്പരാഗതമായി കൂട്ടമായി പാർക്കുന്നു.നീലേശ്വരം റെയിൽ വെ സ്റ്റേഷനു പടിഞ്ഞാറ് ഭാഗത്ത് സ്ഥിതി ചെയ്യുന്നു.ശ്രീവടയന്തൂർ കഴകം ,ശ്രീ വടയന്തൂർ കഴകം പാലോട്ട് കാവ് ഇവിടെ സ്ഥിതി ചെയ്യുന്നു.

*തട്ടാച്ചേരി ശ്രീ വടയന്തൂർ കഴകം*

നൂറ്റാണ്ടുകൾക്ക് മുന്പ് വട വൃക്ഷങ്ങൾ (പേരാൽ),അയനി പ്ലാവ് കാഞ്ഞിരം എന്നിവ നിറഞ്ഞു നിന്നിരുന്ന വടയന്തൂർ ഗ്രാമം, (ഇന്നത്തെ തട്ടാച്ചേരി) ശ്രീ വടയന്തൂർ ബ്രാഹ്മണനാൽ ആരാധിച്ചിരുന്ന അള്ളട സ്വരൂപത്തിൻറെ കുലദേവതയായ ശ്രീ തിരുവർക്കാട്ട് ഭഗവതിയെ വടയന്തൂർ ഭഗവതിയായി ആരാദിച്ചു വരികയും, ക്ഷേത്രം പിന്നീട് കമ്മാള (തട്ടാൻ ) സമുദായത്തിലെ അംഗങ്ങൾക്ക് പരിപാലിച്ച് പോരുന്നതിന് , ശ്രീ വടയന്തൂർ ബ്രാഹ്മണൻ നൽകി പോരുകയും ചെയ്യുകയുണ്ടായി, ധർമ്മദൈവമായി വടയന്തൂർ ഭഗവതിയും, വിശ്വ ബ്രാഹമണരുടെ കുലദൈവമായ പടക്കത്തി ഭഗവതിയും, അള്ളട നാടിൻറെ രക്ഷകാനയി മടിയൻ ക്ഷേത്രപാലകനും, പലപരിവാര ദൈവങ്ങളും ആരാദിച്ച് വരുന്നു.
മീനമാസത്തിൽ അഞ്ച് ദിവസത്തെ പൂരോത്സവും ,12 വർഷത്തിൽ പെരുങ്കളിയാട്ടവും നടന്ന് വരുന്നു.

''തട്ടാച്ചേരി ശ്രീ വടയന്തൂർ കഴകം പാലോട്ട് കാവ്
ഭഗവാൻ ശ്രീ മഹാവിഷ്ണുവിൻറെ ആദ്യ അവതാരമായ മത്സ്യാവതാര മൂർത്തിയെ പാലോട്ട് ദൈവമായി ആരാദിച്ച് വരുന്നു, അംഗച്ചേകവനായി കൂടെയുള്ളോരെയും, വില്ലോൻ ,കരി വില്ലോൻ ദൈവത്തേയും ആരാദിച്ച് വരുന്നു.

## ഈ പ്രദേശത്ത് ജീവിച്ചിരുന്ന പ്രധാനകലാകാരന്മാർ
#എ.ഡി.മാസ്റ്റർ:നാടകകലാകാരൻ.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കക്കാട്ട് ഗവ.ഹയർ സെക്കന്ററി സ്കൂൾ

മടിക്കൈ ഗ്രാമപഞ്ചായത്തിെല ഹൃദയഭാഗത്തായി സ്ഥിതി ചെയ്യുന്ന ഒരു സർക്കാർ വിദ്യാലയമാണ് ഗവ;‍ ഹയർ സെക്കണ്ടറി സ്കൂൾ കക്കാട്ട്. ബാസൽ മിഷൻ എന്ന ജർമൻ മിഷണറി സംഘം 1954-ൽ  സ്ഥാപിച്ച ഈ വിദ്യാലയം കാസർഗോട് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.

## ചരിത്രം
1954 മെയിൽ ഒരു എകാധ്യപിക  ലോവർ പ്രൈമറി സ്കൂൾ എന്ന നിലയിലാണ് ഈ വിദ്യാലയം സ്ഥാപിതമായത്.  ആദ്യ പ്രധാന അദ്ധ്യാപിക  ദേവകി ‍. 1981-ൽ ഇതൊരു യു പി സ്കൂളായി. 1990-ൽ ഹൈസ്കൂളായും 1998-ൽ ഹയർ സെക്കണ്ടറിയയി ഉയർത്തപ്പെട്ടു. ഹൈസ്കൂളിന്റെ ആദ്യ പ്രധാന അദ്ധ്യാപകനായ ശ്രീ പി വിജയന്റെ രൂപകല്പനയിലും മേൽനോട്ടത്തിലും വിദ്യാലയത്തിന്റെ ഇപ്പോൾ നിലവിലുള്ള പ്രധാന കെട്ടിടം നിർമ്മിക്കപ്പെട്ടു.

## ഭൗതികസൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്.

ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

## പാഠ്യേതര പ്രവർത്തനങ്ങൾ
*  സ്കൗട്ട് & ഗൈഡ്സ്.
*  എൻ.സി.സി.
*  ക്ലാസ് മാഗസിൻ.
*  വിദ്യാരംഗം കലാ സാഹിത്യ വേദി.
*  ക്ലബ്ബ് പ്രവർത്തനങ്ങൾ.

## മുൻ സാരഥികൾ
**സ്കൂളിന്റെ മുൻ പ്രധാനാദ്ധ്യാപകർ : **
 

പി വിജയൻ                1990-1992

കെ കണ്ണൻ                1992-1993

എ സൈനുദ്ദീൻ           1993-1995

രാജാമണീ                  1995-1996

സരോജിനി  എം          1996-1998

വി കണ്ണൻ                  1998-1998

പി  കുഞ്ഞിക്കണ്ണൻ        1998-1999

വി കണ്ണൻ                  1999-1999

കെ ശാരദ                 1999-2000

കെ എ ജോസഫ്         2000-2001

കെ ചന്ദ്രൻ                 2001-2002

പി വി  കുമാരൻ            2002-2002

കെ വി  കൃഷ്ണൻ            2002-2003 

സുരേഷ്ബാബു            2003-2005

സി ഉഷ                    2005-2007

വിശാലക്ഷൻ സി          2007

പി ഉണ്ണികൃഷ്ണൻ            2007-2008

കെ സാവിത്രി              2008-2009 

ടി എൻ ഗോപാലകൃഷ്ണൻ 2009-2012 

സി പി വനജ               2012-2014 

ഇ പി രാജഗോപാലൻ    2014.....

## പ്രശസ്തരായ പൂർവവിദ്യാർത്ഥികൾ

## വഴികാട്ടി

വർഗ്ഗം:കാസർഗോഡ് ജില്ലയിലെ സർക്കാർ വിദ്യാലയങ്ങൾ
യുമെൻ

**യുമെൻ,** ചൈനയിലെ പടിഞ്ഞാറൻ ഗാങ്‍സു പ്രവിശ്യയിലുള്ള ഒരു പട്ടണമാണ്. ഈ പട്ടണത്തിലെ ആകെ ജനസംഖ്യ 106,812 ആണ്. (2002 ൽ കണക്കാക്കിയതു പ്രകാരം) സിൽക്ക് റോഡിൽ (പുരാതന വാണിജ്യപാത) സ്ഥിതി ചെയ്യുന്ന ഈ പട്ടണം എണ്ണ ഉദ്‍പാദനത്തിനു പേരു കേട്ടതാണ്.

ഈ ചൈനീസ് പട്ടണത്തിൻറെ പേര്, സിൽക്ക് റോഡിൻറെ തുടക്കത്തിലുള്ള പുരാതന അതിർത്തി പട്ടണമായ "യുമെൻ ഗ്വാൻ" അഥവാ "ജേഡ് ഗേറ്റുമായി" ആശയക്കുഴപ്പമുണ്ടാക്കാറുണ്ട്.  രണ്ടു പട്ടണങ്ങളും ജ്യൂക്യുവാൻ പ്രവിശ്യക്കുള്ളിലാണ്. യുമെൻ പട്ടണത്തിന് 400 കിലോമീറ്റർ (250 മൈൽ) പടിഞ്ഞാറു ഭാഗത്തായിട്ടാണ് യുമെൻ ഗേറ്റ് സ്ഥിതി ചെയ്യുന്നത്.

## ചരിത്രം
യുമെൻ പട്ടണം സ്ഥിതി ചെയ്യുന്ന മേഖല രണ്ടാം നൂറ്റാണ്ടിലാണ് (BCE)ചൈനീസ് നിയന്ത്രണത്തിലാകുന്നത്.

വർഗ്ഗം:ചൈനയിലെ നഗരങ്ങൾ
ചരികാർ

--------------

**ചരികാർ** () അഫ്ഗാനിസ്താനിലെ കൊഹ്ഡാമൻ താഴ്വരയിൽ സ്ഥിതി ചെയ്യുന്നതും പർവാൻ പ്രവിശ്യയുടെ തലസ്ഥാനവുമായ പട്ടണമാണ്. ഈ പട്ടണത്തിൽ ഏകദേശം 171,200  അന്തേവാസികളുണ്ട്. കാബൂളിൽ നിന്ന് വടക്കൻ മേഖലയിലേയ്ക്കുള്ള 69 കിലോമീറ്റർ റോഡിലാണ് ഈ പട്ടണം നിലനിൽക്കുന്നത്. മസർ-ഇ-ഷെരീഫ്, കുന്ദാസ് അഥവാ പുലി ഖുമ്രി എന്നിവിടങ്ങളിലേയ്ക്കു പോകുന്നവർ ചരികാർ പട്ടണം കടന്നാണ് പോകുന്നത്. ഷമാലി സമതലം ഹിന്ദുകുഷ് പർവ്വതവുമായി സംഗമിക്കുന്നിടത്തുള്ള പഞ്ച്ഷിർ താഴ്വരയിലേയ്ക്കുള്ള പ്രവേശനകവാടമാണ് ചരികാർ പട്ടണം. ചരികാർ പട്ടണം ഇവിടുത്തെ മൺപാത്രങ്ങൾക്കും ഉന്നത നിലവാരമുള്ള മുന്തിരിപ്പഴങ്ങൾക്കും പ്രസിദ്ധമാണ്.

വടക്കൻ കാബൂളിനു സമീപം സ്ഥിതിചെയ്യുന്ന ചരികാറിൽ നിന്ന് 69 കിലോമീറ്റർ ദൂരമാണ് കാബൂൾ പട്ടണത്തിലേയ്ക്കുള്ളത്. ചരികാർ പട്ടണത്തിലെ ജനസംഖ്യ  2015 ലെ കണക്കനുസരിച്ച് 96,039 ആണ്.  ഇവിടെ നഹിയാസ് എന്ന പേരിലറിയപ്പെടുന്ന 4 പോലീസ് ജില്ലകളുമുണ്ട്. പട്ടണത്തിൻറ വ്യാപ്തി 3,025 ഹെക്ടറിലാണ്. 

## അവലംബം

വർഗ്ഗം:അഫ്ഗാനിസ്താനിലെ നഗരങ്ങൾ
വടയന്തൂർ കഴകം പാലോട്ട് കാവ്

നീലേശ്വരത്തെ തട്ടാച്ചേരിയിൽ സ്ഥിതി ചെയ്യുന്ന പുരാതനമായ ക്ഷേത്രമാണ് **വടയന്തൂർ കഴകം**.  പ്രധാന ആരാധനാ മൂർത്തികൾ ശ്രീ വടയന്തൂർഭഗവതി (തിരുവർക്കോട്ട് ഭഗവതി) പടക്കത്തി ഭഗവതി,  മടിയൻ ക്ഷേത്രപാലകൻ. കൂടാതെ ഉപദൈവങ്ങളുടെ പ്രതിഷ്ഠകളുമുണ്ട്.മീനമാസത്തിലെ പൂരം പ്രധാന ഉത്സവമായി പുണർത്ഥം മുതൽ പൂരം വരെ 5 ദിവസങ്ങളിലായി കൊണ്ടാടുന്നു,12 വർഷത്തിലൊരിക്കൽ പെരുങ്കളിയാട്ടം നടക്കുമ്പോൾ കഴകത്തിലെ പ്രധാന ആരാധനാമൂർത്തിയായ കോലസ്വരൂപത്തിങ്കൽ തായയായി ശ്രീ വടയന്തൂർ ഭഗവതി, പടക്കത്തി ഭഗവതി, മടിയൻ ക്ഷേത്രപാലകൻ, ഉപദൈവങ്ങൾ എന്നിവയും കെട്ടിയാടുന്നു.

ശ്രീ വടയന്തൂർ കഴകം പാലേട്ട്കാവ്- 300 വർഷത്തോളം പഴക്കം ഈ ക്ഷേത്രത്തിനുണ്ടെന്നു വിശ്വസിക്കപ്പെടുന്നു.  മഹാവിഷ്ണുവിൻറെ ആദ്യാവതാരമായ മത്സ്യാവതാരമൂർത്തിയെ പാലോട്ട് ദൈവമായി ആരാദിച്ച് വരുന്നു.സ്വർണ്ണപ്പണി കുലത്തൊഴിലാക്കിയ തട്ടാൻ സമുദായത്തിലെ അംഗങ്ങൾ പരമ്പരാഗതമായി ഇവിടെ ആരാധന നടത്തി വരുന്നു.

മേട മാസത്തിലെ വിഷു നാളിൽ (മേടം 1മുതൽ5 വരെ) അഞ്ച് ദിവസമാണു് ഇവിടത്തെ ഉത്സവം. പാലോട്ട് തെയ്യം, അംഗച്ചേകവൻ (കൂടെയുള്ളോർ), വില്ലൻ ,കരിവില്ലൻ ദൈവങ്ങൾ കെട്ടി ആരാദിക്കുന്നു.  

 
വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ
ഇഹ്‌യാ ഉലൂമുദ്ദീൻ

സൂഫി ചിന്തകനും ഇസ്ലാമിക മതപണ്ഡിതനും കർമ്മശാസ്ത്രജ്ഞനും ദാർശനികനും ജ്യോതിശാസ്ത്രജ്ഞനും മനഃശാസ്ത്രജ്ഞനുമായിരുന്നു ഇമാം ഗസ്സാലിയുടെ ഏറ്റവും പ്രശ്സ്തമായ കൃതിയാണ് ഇഹ്യാ ഉലൂമുദ്ദീൻ എന്ന അറബി ഗ്രന്ഥം.Revival of religious Sciences എന്നാണ് ഇംഗ്ലീഷ് ഭാഷ്യം. ഖുറാൻ കഴിഞ്ഞാൽ ഏറ്റവും അധികം വായിക്കപ്പെട്ടിട്ടുള്ള ഇസ്ലാമിക ഗ്രനഥം എന്ന് ഇത് ചിലപ്പോൾ വിശേഷിപ്പിക്കപ്പെട്ടിട്ടുണ്ട്.

## ഘടന
പത്ത് അധ്യായങ്ങൾ വീതമടങ്ങുന്ന 4 ഭാഗങ്ങളായിട്ടാണ് ഈ ഗ്രന്ഥം.

ഒന്നാം ഭാഗം:ജ്ഞാനത്തെക്കുറിച്ചും , ഇസ്ലാമിലെ അനുഷ്ഠാനങ്ങളെക്കുറിച്ചും ചർച്ച ചെയ്യുന്നു. നമസ്ക്കാരം നോമ്പ്, ഹജ്ജ്, സക്കാത്ത് എന്നിവയുടെ പൊരുളും അർഥവുമല്ലാം ചർച്ച ചെയ്യുന്നു.

രണ്ടാം ഭാഗം:  ജനങ്ങളും സാമൂഹ്യജീവിതവുമാണ് ഇതിലെ പ്രതിപാദ്യം.ഭക്ഷണശീലങ്ങൾ, വിവാഹം, ഉപജീവനം/തൊഴിൽ , ചങ്ങാത്തം/സൗഹൃദ്യം എന്നിവയെല്ലാം രണ്ടാം ഭാഗം ചർച്ചചെയ്യുന്നു.

മൂന്നും നാലും ഭാഗങ്ങൾ ചർച്ചചെയ്യുന്നത്  ആദ്ധ്യാത്മികതാണ്; അന്തർജ്ഞാനം, ആത്മാവ്, തിനമയിൽ നിന്നുമുള്ള മോചനം, നന്മയിലേക്കുള്ള പ്രയാണം എന്നിവയൊക്കെ ഈ ഭാഗം വിശദീകരിക്കുന്നു.
## അവലംബം

വർഗ്ഗം:സൂഫികൾ
കൊക്കാൻ രോഗം

⇔

വാഴയെ ബാധിക്കുന്ന ഒരു വൈറസ്സ് രോഗമാണ് **കൊക്കാൻ രോഗം**. ബനാന ബ്രാക്റ്റ് മൊസേക്ക് വൈറസ് (Banana bract mosaic virus). പോളകളിലും വാഴക്കയ്യിലും ചുവപ്പുനിറവും വരകളും കാണുന്നതാണ് പ്രധാന രോഗലക്ഷണം.

## അവലംബം

*ICTVdB - The Universal Virus Database: Banana bract mosaic virus
*Family Groups - The Baltimore Method 

വർഗ്ഗം:വാഴയുടെ രോഗങ്ങൾ
അൽ സുൽഫി

**അൽ സുൽഫി** മദ്ധ്യ സൌദി അറേബ്യയിലെ റിയാദ് പ്രൊവിൻസിലുള്ള ഒരു പട്ടണമാണ്. ഇവിടെ നിന്നു വടക്കു പടിഞ്ഞാറേ ദിക്കിലുള്ള  തലസ്ഥാന നഗരമായ റിയാദിലേയ്ക്ക് 260 കിലോമീറ്റർ ദൂരമാണുള്ളത്.  അൽ സുൽഫി 418, 435 എന്നീ റോഡുകളുമായി ബന്ധിപ്പിച്ചിരിക്കുന്നു. ഈ രണ്ടു റോഡുകളും പ്രധാന ഹൈവേയുമായും ബന്ധിപ്പിച്ചിരിക്കുന്നു. അൽ-യമാമ/തുവൈഖ് മലനിരകൾ അൽ-സുൽഫിയുടെ വടക്കു ഭാഗത്തുള്ള മരുഭൂമിയിൽ നിന്നു തുടങ്ങുന്നു.
## അവലംബം

വർഗ്ഗം:സൗദി അറേബ്യയിലെ നഗരങ്ങൾ
സാബിദ്

**സാബിദ്** () യെമനിലെ പടിഞ്ഞാറൻ തീരപ്രദേശത്തുള്ള ഒരു പട്ടണമാണ്. യെമനിലെ ഏറ്റവും പുരാതനമായ പട്ടണങ്ങളിലൊന്നാണിത്. പട്ടണത്തിലെ ജനസംഖ്യ ഏകദേശം 52,590 ആണ്. 1993 മുതൽ ഇത് UNESCO യുടെ ലോക പൈതൃക സ്ഥാനമായി രേഖപ്പെടുത്തിയിരിക്കുന്നു. പട്ടണത്തിലെ ഗ്രേറ്റ് മോസ്ക് പണികഴിപ്പിക്കപ്പെട്ടത് എ.ഡി. 628 ൽ ആണ്. ഈ പട്ടണം 13 - 14 നൂറ്റാണ്ടുകളിൽ യെമൻറെ തലസ്ഥാനമായിരുന്നിട്ടുണ്ട്.

## ചരിത്രം
പട്ടണത്തിന് തെക്കുഭാഗത്തുള്ള വാദി (താഴ്‍വര) സാബിദിൽ  നിന്നാണ് പട്ടണത്തിന് സാബിദ് എന്ന പേരു വന്നത്. യെമിലെ ഏറ്റവും പുരാതന പട്ടണമായി സാബിദ് പട്ടണത്തെ കണക്കാക്കുന്നു. 628 എ.ഡിയിൽ സാബിദ് പട്ടണത്തിൽ നിന്നുളള പ്രവാചകൻറ അനുയായിയായിരുന്ന അബു മൂസ അഷാരിയാണ് ഇവിടുത്തെ ഗ്രെയ്റ്റ് മോസ്ക്ക് പണികഴിപ്പിച്ചത്. ഇസ്ലാമിക ചരിത്രത്തിൽ ആദ്യകാലത്തു പണികഴിപ്പിക്കപ്പെട്ട അഞ്ചാമത്തെ പള്ളിയായിരുന്നു യെമനിലെ ഗ്രെയിറ്റ് മോസ്ക്. പതിമൂന്നാം നൂറ്റാണ്ടിലും പതിന്നാലാം നൂറ്റാണ്ടിലും യെമൻറെ തലസ്ഥാനമായിരുന്നിട്ടുണ്ട് ഈ പുരാതന പട്ടണം. അറബ്-മുസ്ളിം ലോകത്തിൻറെ കേന്ദ്രമായിരുന്നു ഇത്. പുരാതനകാലത്തെ പ്രശസ്തമായ യൂണിവേഴ്സിറ്റി ഓഫ് സാബിദ് നില നിന്നിരുന്നത് ഇവിടെയാണ്. ഇത് ഇസ്ലാമിക പഠനങ്ങളുടെ കേന്ദ്രമായി വർത്തിച്ചു.  സയ്യിദിദ് വംശത്തിൻറെ (819 മുതൽ 1018 വരെ) നജാഹിദ് വംശത്തിൻറെയും (1022 മുതൽ 1158 വരെ)  തലസ്ഥാനങ്ങൾ ഈ പട്ടണമായിരുന്നു.  

## ഭൂമിശാസ്ത്രം
സാബിദ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ  14°12′N 43°19′E ആണ്. സാബിദ് പട്ടണത്തിലെ ജനസംഖ്യ 52,590 ആണ്.

വർഗ്ഗം:യെമനിലെ നഗരങ്ങൾ
തൃക്കടവൂർ (ഗ്രാമം)

കേരളത്തിലെ കൊല്ലം നഗരത്തോടു ചേർന്നു സ്ഥിതിചെയ്യുന്ന ഒരു പട്ടണമാണ് തൃക്കടവൂർ.കൊല്ലം നഗരത്തിൽ നിന്ന് വടക്ക് അഞ്ച് കിലോമീറ്ററും പറവൂർ നഗരത്തിൽ നിന്ന് മുപ്പതു കിലോമീറ്ററും മാറിയാണ് തൃക്കടവൂർ സ്ഥിതി ചെയ്യുന്നത്.നിരവധി വിദ്യഭ്യാസ സ്ഥാപനങ്ങളും പഞ്ചനക്ഷത്ര ഹോട്ടലുകളും ത്യക്കടവൂരിൽ സ്ഥിതി ചെയ്യുന്നു.2015 മെയ് മാസം വരെ ഒരു പഞ്ചായത്തായിരുന്നു തൃക്കടവൂർ. കേരള സർക്കാരിന്റെ കൊല്ലം നഗരത്തെ കോർപ്പറേഷനാക്കി വികസിപ്പിക്കുന്ന നടപടിയുടെ ഭാഗമായി തൃക്കടവൂർ പഞ്ചായത്ത് കോർപ്പറേഷനിൽ ലയിച്ചു.
സക്കാക്ക

വടക്കു പടിഞ്ഞാറൻ സൌദി അറേബ്യയിലെ അൽ ജൂഫ് പ്രവിശ്യയുടെ തലസ്ഥാനമായ പട്ടണമാണ് **സക്കാക്ക** (). അൽ നഫൂദ് മരുഭൂമിയുടെ വടക്കു ഭാഗത്തായിട്ടാണ് ഈ പട്ടണം സ്ഥിതി ചെയ്യുന്നത്. സക്കാക്ക പട്ടണത്തിലെ ജനസംഖ്യ രണ്ടായിരത്തി പത്തിലെ സെൻസസ് അനുസരിച്ച് 242,813 ആണ്.

## ചരിത്രം
പുരാതന സാർത്ഥവാഹകസംഘത്തിൻറ പാതയിലുള്ള അറേബ്യൻ അർദ്ധദ്വീപിലെ ഒരു മരുപ്പച്ച പ്രദേശമാണ് ഈ പട്ടണം.  

## ഭൂമിശാസ്ത്രം
ഈ പട്ടണം നിലനിൽക്കുന്ന അക്ഷാംശ രേഖാംശങ്ങൾ  29°58′11″N 040°12′00″E ആണ്. 

## കാലാവസ്ഥ

വർഗ്ഗം:സൗദി അറേബ്യയിലെ നഗരങ്ങൾ
അൽ റാസ്

**റാസ് അഥവാ അൽ റാസ് (**) അൽ-ഖസീം പ്രവിശ്യയിൽ സ്ഥിതി ചെയ്യുന്ന സൌദി അറേബ്യയിലെ ഒരു പട്ടണമാണ്. ബുറൈദാ പട്ടണത്തിന് തെക്കുപടിഞ്ഞാറായിട്ടാണ് പട്ടണം സ്ഥിതി ചെയ്യുന്നത്. രാജ്യ തലസ്ഥാനമായ റിയാദ് നഗരത്തിന് വടക്കു ദിക്കിലായിട്ടാണിതിൻറ സ്ഥാനം. ജനസംഖ്യയനുസരിച്ച് ഖസീം പ്രവിശ്യയിലെ മൂന്നാമത്തെ വലിയപട്ടണമാണിത്. 2010 ലെ സെൻസസ് കണക്കുകളനുസരിച്ച് ഈ പട്ടണത്തിലെ ജനസംഖ്യ  133,000 ആണ്. 

ഈ പട്ടണത്തിൻറെ വിസ്തൃതി ഏകദേശം 60 ചതുരശ്ര കിലോമീറ്റർ ആണ്. റാസ് എന്ന പദത്തിനർത്ഥം അറബി ഭാഷയിൽ "ഒരു പഴയ കിണർ" എന്നാണ്. പ്രവാചകൻറെ അനുചരനായ ഹസൻ ബിൻ താബിത് തൻറെ കാവ്യത്തിൽ ഈ പട്ടണത്തെ സ്മരിക്കുന്നുണ്ട്. അൽ അസാഫ് കുടുംബമാണ് ഈ പട്ടണത്തിലെ ഭരണം നിയന്ത്രിച്ചിരുന്നത്. ഈ പട്ടണത്തിന് 19 ഔദ്യോഗിക സബ്-ഗവർണറേറ്റുകളുമുണ്ട്. ഏകദേശം നൂറോളം ഗ്രാമങ്ങൾ പട്ടണത്തിനു ചുറ്റുപാടുമുണ്ട്. പട്ടണത്തിൻറെ തെക്ക്, പടിഞ്ഞാറു ഭാഗങ്ങളിൽ ബദൂയിൻ വംശക്കാർ അധിവസിക്കുന്നു.

## ഭൂമിശാസ്ത്രം
ഒരു സാധാരണ നെജ്ഡി ഭൂപ്രകൃതിയുള്ള അൽ റാസ് പട്ടണത്തിന്റെ വശങ്ങളിൽ പടിഞ്ഞാറൻ, തെക്കൻ വശങ്ങൾ ഒഴികെ ചുറ്റും മണൽക്കൂനകളുണ്ട്, , ബെഡൂയിൻ വാസസ്ഥലങ്ങൾ കൈവശപ്പെടുത്തിയിരിക്കുന്നു. വാദി അൽ-റുമ്മ (റുമ്മ താഴ്‌വര) നഗരത്തെ അതിന്റെ തെക്ക് ഭാഗത്ത് നിന്ന് വടക്കുകിഴക്ക് ഭാഗത്തേക്ക് മുറിച്ചുകടക്കുന്നു. പട്ടണത്തിന് ചുറ്റും നിരവധി ഇടത്തരം ഉയരമുള്ള പീഠഭൂമികളും താഴ്ന്ന ഉയരമുള്ള പർവതങ്ങളുമുണ്ട്, പ്രധാനമായും തെക്ക് ഭാഗത്ത്, ഇവയെ നാട്ടുകാർ "ജെബൽ അൽഗോഷി" എന്ന് വിളിക്കുന്നു. "ഷിനാന" എന്ന പേരിൽ ഒരു സ്ഥലത്തിന്റെ നിരവധി പഴയ അവശിഷ്ടങ്ങളുണ്ട്. അൽ-സൗദ്, അൽ-റഷീദ് ഗോത്രങ്ങൾ തമ്മിലുള്ള യുദ്ധങ്ങളിൽ ഉപയോഗിച്ചിരുന്ന പഴയ കോട്ടകളായിരുന്നു ഇവ.

## കാലാവസ്ഥ
റാസ് പട്ടണത്തിൽ മരുഭൂ കാലാവസ്ഥയാണനുഭവപ്പെടുന്നത്. ശിശിരകാലത്തെ ശരാശരി താപനില  8° യ്ക്കും 21 °C നും ഇടയിലാണ്. ജൂണ്, ജൂലൈ, ആഗസ്റ്റ്, സെപ്റ്റംബർ മാസങ്ങളിൽ ശക്തമായ ചൂട് അനുഭവപ്പെടുന്നു. വേനൽക്കാലത്ത് 39° യ്ക്കും 49° യ്കും ഇടയിലാണ് താപനില.

വർഗ്ഗം:സൗദി അറേബ്യയിലെ നഗരങ്ങൾ
ഖ്വബാല

**ഖ്വബാല** (, *Гәбәлә*, قبه‌له; , *Q̇wepele*, قوه‌په‌له‌), അസർബൈജാനിലെ ഒരു പട്ടണവും ഖ്വബാല റയോണിൻറ തലസ്ഥാനവുമാണ് മുനിസിപ്പാലിറ്റിയിൽ ഖബാല പട്ടണവും കുസ്‍നാത്ത് വില്ലേജുംഉൾപ്പെട്ടിരിക്കുന്നു  1991 നു മുമ്പ് ഈ പട്ടണം കുട്‍കാഷെൻ എന്നാണ് അറിയപ്പെട്ടിരുന്നത്. അസർബൈജാൻ സോവിയറ്റ് യൂണിയനിൽ നിന്നു സ്വാതന്ത്ര്യം നേടിയതിനു ശേഷം ഈ പട്ടണത്തിൻറെ പേര് ഖ്വബാല എന്നു പുനർനാമകരണം ചെയ്യപ്പെട്ടു. കൊക്കേഷ്യൻ അൽബേനിയയുടെ തലസ്ഥാനമായിരുന്ന പുരാതന പട്ടണമായിരുന്ന ഗബാലയെ അനുസ്മരിക്കുന്നതിനായിണ് പട്ടണത്തിന് ഈ പേരു നൽകിയത്. ഈ പുരാതന പട്ടണം നിലനിന്നിരുന്ന പുരാവസ്തു ഖനനപ്രദേശം 20 കിലോമീറ്റർ  തെക്കുപടിഞ്ഞാറായിട്ടുണ്ട്.

## അവലംബം
വർഗ്ഗം:അസർബെയ്ജാനിലെ നഗരങ്ങൾ
ഗൻജ

**ഗൻജ** (അസർബൈജാനി : Gəncə, Ҝәнҹә  [ˈgænd͡ʒæ]) അസർബൈജാനിലെ രണ്ടാമത്തെ വലിയ പട്ടണമാണ്. ഈ പട്ടണത്തിലെ ജനസംഖ്യ ഏകദേശം 332,600 ആണ്.  റഷ്യൻ സാമ്രാജ്യത്തിൻറെ കീഴിലായിരുന്ന കാലത്ത് ഈ പട്ടണത്തിൻറെ പേര് എലിസബത്ത്‍പോൾ എന്നായിരുന്നു. പട്ടണത്തിൻറെ ഗൻജ എന്ന യഥാർത്ഥ പേര് 1920 ൽ സോവിയറ്റ് ഭരണകാലത്ത് നല്കപ്പെട്ടു. എന്നാൽ 1935 ൽ പട്ടണത്തൻറെ പേരു വീണ്ടും മാറ്റുകയും കിറോവാബാദ് എന്ന പേരു നൽകുകയും ചെയ്തു. ഈ പേര് സോവിയറ്റ് കാലഘട്ടത്തിൻറ അവസാനം വരെ നിലനിന്നു. 1989 ൽ പെരിസ്ട്രോയിക്കയുടെ കാലത്ത് പട്ടത്തിനു പഴയ പേരു തന്നെ ചാർത്തപ്പെട്ടു.

## ഭൂമിശാസ്ത്രം
ഈ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 40°40′58″N 46°21′38″E ആണ്.

## കാലാവസ്ഥ



## കുറിപ്പുകൾ

വർഗ്ഗം:അസർബെയ്ജാനിലെ നഗരങ്ങൾ
കളിപ്പെട്ടി

കേരള വിദ്യാഭ്യാസവകുപ്പ് ലോവർപ്രൈമറി വിദ്യാത്ഥികൾക്കുവേണ്ടി തയ്യാറാക്കിയ ഐ.ടി. പാഠപുസ്തകം. ഒന്നു മുതൽ നാലുവരെ ക്ലാസ്സുകളിലെ ഭാഷാപഠനം, ഗണിതം, പരിസരപഠനം എന്നിവയിലെ പ്രവർത്തനങ്ങളെ കളികളിലൂടെ ലളിതമായി അവതരിപ്പിക്കുന്ന പാഠങ്ങളാണ് ഇതിൽ ഉൾപ്പെടുത്തിയിരിക്കുന്നത്.

രണ്ടുമുതൽ 14 വയസ്സുവരെയുള്ള കുട്ടികൾക്ക് ഉപയോഗിക്കാവുന്ന വിദ്യാഭ്യാസകളികളുടെ കൂട്ടായ്മ ജികോംപ്രിസ്, യുക്തിചിന്ത, പരസ്പരബന്ധം, ഓർമശക്തി തുടങ്ങിയവ പരിപോഷിപ്പിക്കുന്ന പൈസിയോ ഗെയിം, ഓംനിടക്സ്, ടക്സ്പെയിന്റ്, പദകേളിക്കായി ഉപയോഗിക്കാവുന്ന അനഗ്രാമരമ, മലയാളം ടൈപ്പിങ് പരിശീലിപ്പിക്കുന്ന കെ ടച്ച് തുടങ്ങിയ ഗെയിമുകളും പുസ്തകത്തിലുണ്ട്. ഐ.ടി.അറ്റ് സ്കൂളിന്റെ നേതൃത്വത്തിലാണ് പുസ്തകരചനയും അധ്യാപക പരിശീലനവും. 
## അവലംബം


വർഗ്ഗം:കേരളത്തിലെ പാഠപുസ്തകങ്ങൾ